text:
Obra di man, creatividad y arte en general ta di sumaimportancia pa un persona su salud mental. En conexion cu Dia Internacional di Salud Mental, 10 di october, clientenanhunto cu personal di Fundacion Salud Mental Aruba Respaldo (FSMA Respaldo) a crea un obra maestra como obsekio pa e Raad van Bestuur (RVB) di e fundacion.
Cu hopi entusiasmo y dedicacion 19 cliente hunto cu personal di “afdeling verblijf” y “afdeling huishoudelijke dienst” di FSMA Respaldo a pone man na obra 3 luna largo pa crea un obsekio special y unico pa RVB.
E obsekio magistral aki ta un cuadra cu ta ilustra e logo di e fundacion. Un logo cu ta representa libertad, e importancia di salud mental y e sosten y servicio cu e fundacion local ta brinda. 10 Boter di lijm, 1 pida plywood, 2 bleki flit transparente y mas di 3000 prop di crêpepapier a wordo uza papor a crea e obra maestra aki. Mas cu claro RVB a keda mashacontento cu e obsekio aki y sigur lo dun’e un bunita luga y asina expone e talento di clientenan y personal di e fundacion.


c: text/html

text:
Category: Uncategorized
Damas: Arsenal ta gana Estrella 2 cu score di 2-0 !!
Invicto: Arsenal Damas a gana Estrella Damas 1 cu score di 7-0
Otro victoria pa Arsenal Damas-Campeonato Plata
Resultado Campeonato Damas – Plata Siman 5 & 6 !!!
Resultado Siman # 5: 8 mei 2022
RCA 0 – 2 Arsenal
Golnan anota pa medio di :
Sergaine Morillo 1x y Lucienne Morillo 1x
Resultado Siman # 6: 15 mei 2022
Arsenal 2 – 2 Dakota
Golnan anota pa medio di :
Lucienne Morillo 2x
Next wega: Diadomingo 22 mei 2022 vs Britannia pa 4pm @ CDFB Britannia
Campeonato Plata Damas: Arsenal 5-0 La Fama
Campeonato Plata Damas a inicia diadomingo 03 april 2022.
Arsenal Damas su 1er wega a tuma lugar diadomingo 10 april 2022 caminda nos a enfrenta e team di Bubali Damas.Aki nos di Arsenal Damas a gana e wega cu score di 2-0. Golnan a wordo anota pa medio di Lucienne Morillo 1x y Andrienne Morillo 1x.
Awe diadomingo 24 april 2022 nos team di Damas a hunga nan di 2do wega versus La Fama Damas.Y aki tambe Arsenal Damas ta sali victorioso cu score di 5-0.Ganando asina nos di 2 wega.
Golnan a wordo anota pa medio di Lucienne Morillo 2x , Sergaine Morillo 1x , Estefany Leon 1x y Enrica Morillo 1x.
Pabien Girls cu e 2 victorianan y ban pa mas.Next wega lo ta diadomingo 01 mei 2022 vs Riverplate Damas.
Saludos deportivo…..
Aruba Doet 2022 !!!
Bon diaa..
E aƱa aki nos di Arsenal a participa un bes mas cu Aruba Doet 2022 cual a tuma lugar diasabra 12 maart 2022.
Nos projecto a encera renova e afdak di nos club cambiando e zinknan pa nobo, pa cual tur cos a bai bon.
Den nomber di Directiva nos ta gradici cada un di e boluntarionan cu a participa na e projecto y hacie un exito..Good job Girls & Guys šš
Arsenal 0 – 5 Caiquetio
Apesar cu nos di Arsenal a perde e wega, nos a haja hopi oportunidad pa score cual no a logra probecha.
Nos siguiente wega lo ta Diasabra 26 maart 2022 vs Jong Aruba 6:30pm @ CDFF Noord.
Saludos deportivo…
Join Arsenal Damas !!!
Undesa 0 – 4 Arsenal
Golnan anota pa medio di:
8 min. Alexander Lourens 1-0
38 min. Carlos Dijkhoff 2-0
40 min. Jeanpierre Pena 3-0
49 min. Jeanpierre Pena 4-0
Pabien cu e victoria guys..Next wega diahuebs 24 febr. 2022 vs Unistars !!!

robotstxt: allowed

filter: keep


text:
Detenshon pa ladronisia di outo.
KOMUNIKADO DI PRENSA 303/2021
28 ougùstùs 2021
Detenshon pa ladronisia di outo.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 27 di ougùstùs e tim ku ta enkargá ku investigashon relashoná ku ladronisia di
outo a realisá un detenshon.
Kontinuando ku un investigashon en konekshon ku ladronisia di dos outo dia 30 di aprel
2021 na Esperanzaweg, reshèrshi a detené e hòmber sospechoso A.A.P.23 aña di edat
nase na Kòrsou.
E detenshon a tuma lugá alrededor di 10.17’or na warda di reshèrshi.
Esaki ya ta di 5 detenshon den e mesun kaso di ladronisia di outo aki.
Despues di a presentá e sosopechoso dilanti di un fiskal ouksiliar, a ordená su
enkarselamentu pendiente di mas investigashon.


text:
Charles Cooper: Gabinete Pisas trahando duru pa pueblo.
Charles Cooper
Gabinete Pisas trahando duru pa pueblo.
Manera nos a bisa, nos ta goberna huntu ku pueblo.
Awe ta otro gran dia pa pueblo di Kòrsou.
Awe Nos a entregá e opdrachtbrieven pa 10 kontratista chikitu kuminsá traha den tres area:
1. Beplanting, esaki ta mua mata, onderhoud mata, piki sushi rondo di e mata nan.
2. Riolering. Esaki ta atende kosnan ora riolering kibra etc.
3. Kleine budget ta hasi diferente kosnan di infrastruktura den un sierto area di Korsou.
Prome ku mi hanja 100.000 pregunta atrobe:
Ami no tabata envolvi den destaho di e trabou nan aki. Esaki a tuma lugar den e gobiernu anterior. Pero no tabatin sèn pa hasiele.
Ami a djis logra buska e sèn pa por hasi e trabou posibel.
Trabou tin pa yu di Korsou.
Riba e fotonan momentu ku e sekretario general (A/I) di mi ministerio sra. G. Hollander ta entregá e opdrachtbrieven na kada un kontratista.
Exito na tur 10 kontratista. Kòrda boso duna un job na mas yunan di Korsou pa e sèn lora den nos ekonomia.


text:
Ayera mainta, minister di Asuntonan Social y di Husticia, Rocco Tjon conhuntamente cu Roland Croes, director di e compania Setar, a convoca un conferencia di prensa pa informa comunidad tocante e proyecto di Camara Toezicht, y asina haya un solucion na e problema di seguridad cu Aruba ta bibando.
Nan a papia specificamente di area di hotel, Eagle Beach y un parti di Noord hasta hotel Ritz Carlton, unda nan a splica cu ta bay pone un sistema di camara avansa cu e cual nan por haci diferente analisis di kico ta pasando na dado momento.
“Setar como compania cu tin hopi experiencia den esaki, cu su luganan critico na Aruba, nos tin ekipo di camara cu nos a tuma e experiencia como reto, como por ehemplo na aeropuerto, e compania ta sinti cu por ta un partner, den e caso aki cu minister di Husticia, pa nos pone un sistema traha na e nivel con Aruba su desaroyo ta bayendo”, Croes a señala.
Tambe el a bisa cu esaki ta un sistema di 36 camara cu tin inteligencia artificial, cu por haci video analitico. Por ehemplo manera a sucede den temporada di Covid-19 ora tabata existi e medidanan sanitario, como sameschoolingsverbod, e tipo di e sistema aki tin e inteligencia pa por detecta esaki, y por bay asina leu cu hasta por capta si tin personanan cu ta cana rond, den caso si kier tin mas vigilancia den area.
“Tur esey ta posibel. E ora ey por traha di un forma masha structura y avansa cu inteligencia artificial” Croes a bisa.
E intencion, segun e mes a sigura, ta cu nan ta convenci cu e sistema aki lo duna Aruba e proximo nivel di vigilancia, caminda por check kico ta pasando riba e beach y tambe lo yuda nan pa garantisa e seguridad pa nos bishitante y localnan na e momentonan aki.
Aruba ta un industria di turismo y manera Croes a señala, nos tin cu cuida hopi e turismo.
Como compania, nan ta sinti orguyo cu por a acepta e oferta, cu nan a discuti hunto y nan a yega na un solucion. Nan ta pensa cu por cumpli cu e peticionnan di Gobierno di Aruba pa por brinda tanto turista como localnan e sieguridad necesario.
Di su parti, minister di Asuntonan Social y Husticia, Rocco Tjon a comenta cu esaki ta un momento hopi importante pa motibo cu esaki lo yuda combati criminalidad na un manera diferente, door di haci uso di tecnologia, y esaki ta hancra den nan vision y den nan maneho di parti di ministerio.
Setar tabata un escogencia logico pa nan, manera minister Tjon a enfatisa, “pasobra den pasado hopi intento caba a wordo haci pa por cristalisa e tipo di proyectonan aki, pero nunca nan no a wordo concretisa por completo”.
Semper tabatin cierto reto pa esaki y ora nan a wak e ‘track record’ di Setar – caminda ya caba pa companianan cu ta wordo identifica como infrastructura vital, manera aeropuerto, y e magnitud di e proyectonan ehecuta eynan cu exito – pa Gobierno di Aruba tabata logico pa bay di acuerdo cu e oferta cu nan a ricibi for di Setar.
Tjon a agrega tambe cu esaki ta un sistema di camara cu por keda amplia, pa motibo cu esaki ta e prome fase for di ministerio, unda cu e plannan t’ey caba pa bay pa un fase dos y un fase tres y asina ey na tur localidad strategico na Aruba por tin e sistema di camara di vigilancia aki.
Banda di esey, minister Tjon a sigura cu for di comienso di luna di juni nan a instala un comision tambe cu ta bay sigui monitoria henter e desaroyo di e proyecto, pa motibo cu prome cu e proyecto ta completamente cla, entre 6 pa 7 luna, lo keda monitoria pa percura cu e ehecucion ta exitoso. Na mesun momento e comision aki tambe hunto cu Setar lo sigui wak e siguiente fasenan un unabes cu fase uno ta completamente ehecuta, pa por sigui cu e otro fasenan.
Durante e conferencia di prensa aki, nan a firma e oferta y e orden ministerial pa aloca e fondonan. Un parti hopi importante cu minister Tjon a señala ta cu mientras e proyecto aki ta wordo ehecuta, e huristanan di ministerio, conhuntamente cu huristanan di Setar, lo sigui delibera pa nan por yega na un service level agreement tambe, pa di e forma ey por garantisa cu e proyecto aki lo keda haya mantencion, por ehemplo, ora un camara daña y por reemplas’e of drech’e mesora.
No ta trata simplemente di colga camaranan, sino tambe pa percura cu full e trayecto a haya su debido atencion. Ademas Tjon informa cu nan ta den combersacion cu Ministerio di Turismo tambe, pa motibo cu ta importante pa e señalisacion ta presente. Esaki ta trata di borchinan cu ta bay colga pa anuncia cu e area specifico ey ta bao vigilancia di camaranan. Pero na mesun momento, tambe ta bay publica informacion pa asina cuminsa conscientisa pueblo di Aruba en general cu e area ta bao vigilancia.
E grupo di trabao tambe ta bay ta encarga pa bin cu e proposicion di con nan mester percura pa e imagennan aki ta bay wordo vigila, con ta bay comparti esaki tambe, unda cu unidadnan por reacciona despues cu posiblemente algo wordo capta cu e camaranan aki.
Di esaki, el a sigura cu ta logico cu lo ta Cuerpo Policial di Aruba e organisacion indica; pero Tjon a sigura cu na otro paisnan na exterior no ta polis esun encarga cu esaki, sino otro organisacion of fundacionnan cu tin autoridad y cu ta mara na diferente regla.


text:
Black Lives Matter
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Black Lives Matter (BLM), loke ta tradusi na Papiamentu den "bida di pretunan ta konta", ta un movementu internashonal ku a originá di e komunidat afro-merikano na Estadonan Uni di Merka i ku ta dediká na kombati violensia kontra hende pretu i di kolo. Black Lives Matter ta organisa regularmente protestanan kontra asesinato di hende pretu pa agentenan polisial i asuntunan mas amplio manera profilamentu rasial ("racial profiling"), violensia polisial i rasismo.
Na 2013 despues di e eksonerashon di George Zimmerman pa e morto di e teenager afro-merikano Trayvon Martin durante un tiroteo e movementu a kuminsa usa e hashtag #BlackLivesMatter riba retnan sosial. Black Lives Matter ta risibí rekonosimentu nashonal pa su demonstrashonnan despues di e morto di dos afro-merikanonan na 2014: Michael Brown i Eric Garner, ku a kondusi na protestanan i disturbionan na Ferguson, Missouri i New York City.[1][2]
Desde e protestanan na Ferguson partisipantenan na Black Lives Matter a ekspresa nan mes kontra inumerabel kaso di morto di afro-merikanonan a konsekwensia di akshonnan polisial, bao di kua Tamir Rice, Eric Harris, Walter Scott, Jonathan Ferrell, Sandra Bland, Samuel DuBose, Freddie Gray i George Floyd. Na 2015 Black Lives Matter a kuminsa reta politikonan publikamente, entro otro kandidatonan pa e elekshonnan presidential di 2016 na Merka, pa sali na kla ku nan posishon tokante asuntonan di diskriminashon rasial na Merka.
E movementu mundial di Black Lives Matter ta un ret desentralisá i no tin herarkia of struktura formal.[3] Protestanan ku sali for di e BLM-slogan ta wordu kontinuamente kuestioná, komo ku tersera personanan ta malusa esakinan pa sakea i destrui negoshi na diferente siudat di e pais.
Fundadonan di e movementu ta tres lider di e komunidat afro-merikano: Alicia Garza, Patrisse Cullors i Opal Tometi.[4]
Movementunan internashonal di BLM[editá | editá fuente]
Hulanda[editá | editá fuente]
Dia 10 di yüli 2016 tabatin un protesta di Black Lives Matter riba Dam na Amsterdam. Un 400 demostrante a tene un sit-in pa protesta kontra violensia polisial.[5] E protesta tabata pa motibo di e violensia polisial persistente na Merka kontra afro-merikanonan. E protesta tabata pasifiko, loke e organisadornan a enfatisá tambe den nan yamamentu.[6]
Na mei i yüni 2020 tabatin un ola di demonstrashon kontra rasismo i inhustisia na Merka i ront mundu despues di e fayesimentu di George Floyd. Floyd tabata un afro-merikano di 49 aña, ku a muri dia 25 di mei 2020 na Minneapolis (Minnesota) despues ku polis a pone su rudia riba su nek. Na Hulanda miles di hende na Amsterdam, Den Haag i Rotterdam a subi kaya pa protesta.[7]
Aruba, Bonaire i Kòrsou[editá | editá fuente]
Na 2020 e Islanan ABC tambe a uni nan mes na e protestanan pa George Floyd. Na Aruba a tene charlanan riba Plaza Betico Croes pa komunidad interkambia riba e tema di rasismo i loke ta relashona ku esaki, manera desigualdat, diskriminashon, explotashon di hende pa nan kolo di kuero.[8] Bao organisashon di e movementu "Bonaire All Lives Matter" un sesenta hende a bini huntu 10 di yüni 2020 na parke Wilhelmina na Kralendijk. Komo kasonan di diskriminashon na Boneiru a oumentá último añanan e movementu ta boga pa eliminá opreshon ku un kambio di mentalidat. Ta intenshon di e movementu pa despues entrega un petishon na Gobièrnu pa kita e plakat di Johan Van Walbeeck riba parke Wilhelmina pa motibo di su vínkulo ku e historia skur di kolonialismo.[9][10] Bao di e nòmber ‘Curaçao can’t breath’ (Kòrsou no por hala rosea) un grupo di hoben di Kòrsou a bini huntu na Brionplein pa pidi atenshon pa igualdat i derechi igual.
Literatura[editá | editá fuente]
- Black Lives Matter, Sue Bradford Edwards en Duchess Harris, 2016
- The Making of Black Lives Matter - A Brief History of an Idea, Christopher J. Lebron
- Policing the Black Man - Arrest, Prosecution, and Imprisonment, Angela J. Davis (red.), 2017
- Making All Black Lives Matter - Reimagining Freedom in the Twenty-First Century, Barbara Ransby, 2018
- Deadly Injustice: Trayvon Martin, Race, and the Criminal Justice System, Devon Johnson, Amy Farrell i Patricia Y. Warren, 2015
Mira tambe[editá | editá fuente]
Link eksterno[editá | editá fuente]
- Black Lives Matter demonstration also on Bonaire, Ret Karibense, 11 yüni 2020


text:
Aruba
Minister-president a anuncia evento organisa specialmente pa mucha muhe
Dialuna mainta, 13 di juni, a tuma luga na Futura Spaces un conferencia di prensa na unda cu un otro iniciativa di SuperNova pa mucha muhe a wordo anuncia riba e topico di STEM. SuperNova ta contribui na- y stimula Igualdad di Genero cu ta meta number 5 di e Metanan Mundial pa Desaroyo Sostenibel (SDGs) y ta percura pa nos mucha muhenan no keda atras.
Prome Minister Evelyn Wever-Croes, durante conferencia di prensa a enfatisa e importancia y prioridad cu e tin, como hende muhe y como Prome Minister femenino, pa caminda cu ta posibel, crea mas oportunidad y posibilidad pa nos hende muhe y e muchanan muhe. E pandemia a afecta henter mundo pero esunnan mas afecta ta e hende muhe y e muchanan. Riba esaki, Prome Minister a indica, cu mester pone mas atencion pa no perde tur avanse cu hende muhe a logra den pasado.
Prome Minister a remarca cu globalmente, como cu e cuponan di trabou den STEM ta creciendo compara cu otro sector, ta importante pa motiva y prepara nos muchanan muhe tambe pa explora STEM.
“Claro no ta tur mucha muhe lo sigui den e sector di STEM. Pero kisas nos por cende un chispa di interes unico y introduci nan na e sector aki y mustra e muchanan muhe aki cu STEM ta un sector cu ta hopi atractivo y cu por brinda hopi posibilidad pa muchanan muhe tambe.”
Na Aruba specialmente, historicamente e sector of ramo aki ta domina door di hende homber. Pocopoco nos ta mirando si cu esaki ta cambiando, pero ainda nos no por bisa cu nos ta cerca di un balansa. P’esey Gobierno ta sostene e iniciativa di SUPERNOVA aki, y nos ta excited pa e evento aki y ta spera di conta cu participacion di hopi mucha muhe.
E di cuatro evento di SuperNova aki lo ta dia 18 di juni pa mucha muhe entre 6 – 9 aña y e topico lo ta STEM: Ciencia, Tecnologia, Engineria y Matematica.


text:
Kralendijk Boneiro: Alrededor di algu pa 4 or di marduga di djasabra 5 di febrüari sentral di polis a risibí notifikashon di un kaso di tiramentu.
Na e sitio na lagun kaminda sa hasi fiesta ilegal probablemente mester tabatin problema entre algun persona. Un bringamentu a surgi na e sitio durante kua un persona a saka arma di kandela i a lòs tiru. No tabatin niun herido.
Na momentu ku patruya tabata bayendo na e sitio nan a topa un vehíkulo ku tabata biniendo ku spit haltu for di e sitio. Patruya a trata na par’e pero el a siguí kore i aki a start un persekushon.
E vehíkulo a aksidentá na altura di Kaya Amerika i aki e shofùr a bolbe purba kore bai. Pero patruya a logra detené e shofùr. Investigashon den e kaso ta andando.


text:
10 Di manera ku el a manda yama su 12 disipelnan i a duna nan outoridat pa saka spiritu impuru i pa kura tur sorto di malesa i tur sorto di enfermedat.2 Nòmber di e 12 apòstelnan ta lo siguiente: Simon, esun ku nan ta yama Pedro,* i su ruman Andres; Santiago ku su ruman Huan, e yunan di Zebedeo;3 Felipe i Bartolomeo;* Tomas i Mateo,* e kobradó di belasting; Santiago, yu di Alfeo, i Tadeo;*4 Simon, e kananeo;* i Hudas Iskariot, ku despues a traishon’é.5 Hesus a manda e 12 apòstelnan akí bai prediká i a duna nan e òrdu akí: “No bai serka hende di e nashonnan, ni drenta stat samaritano;6 mas bien, sigui bai serka e karnénan pèrdí di e kas di Israel.7 Segun ku boso ta bai, prediká i bisa: ‘E Reino di shelu a yega serka.’8 Kura hende malu, lanta morto, kura leproso, saka demoño. Boso a risibí pòrnada, duna pòrnada.9 No bai ku oro ni plata ni koper pa boso faha,*10 ni saku di kuminda pa e biahe, pasobra e trahadó meresé su kuminda. Tampoko no bai ku dos paña,* ni un par di sandalia èkstra ni garoti.11 Den kualke stat òf pueblito ku boso drenta, buska te ora boso haña sa ken einan ta digno di e mensahe i keda serka dje te ora boso bai for di e lugá ei.12 Ora boso drenta un kas, kumindá e hendenan di kas i deseá nan pas.13 Si e kas ta digno di esei, laga e pas ku boso a dese’é bini riba dje, ma si e kas no ta digno di esei, laga e pas bini bèk riba boso.14 Kaminda hende no risibí boso ni skucha boso palabra, ora boso ta sali for di e kas òf stat ei, sagudí e stòf for di boso pia.*15 Di bèrdat mi ta bisa boso: Riba Dia di Huisio lo ta mas soportabel pa e tera di Sódoma i Gomora ku pa e stat ei.16 Tende! Mi ta manda boso manera karné meimei di lobo; p’esei, sea kouteloso manera kolebra i tòg inosente manera palomba.17 Tene kuidou ku hende, pasobra nan lo entregá boso na e kortenan lokal, i nan lo suta* boso den nan snoanan.18 Sí, nan lo hiba boso asta dilanti di gobernador i rei pa mi motibu; e ora ei boso lo por duna nan i e nashonnan testimonio di mi.19 Sinembargo, ora nan entregá boso, no bira anshá tokante kon pa papia òf kiko pa bisa, pasobra e momento ei boso lo haña sa kiko pa bisa,20 pasobra no ta boso ta papia, ma ta e spiritu di boso Tata ta papia pa medio di boso.21 Ademas, ruman lo laga mata ruman, un tata lo laga mata su yu i yu lo lanta kontra nan mayornan i lo laga mata nan.22 I tur hende lo odia boso pa motibu di mi nòmber, ma esun ku perseverá te na fin lo ser salbá.23 Ora nan persiguí boso den un stat, hui bai un otro stat, pasobra di bèrdat mi ta bisa boso: Boso sigur lo no kaba di prediká na tur e statnan di Israel promé ku e Yu di hende yega.24 Un disipel no ta mihó ku su maestro, ni un esklabo no ta mihó ku su shon.25 Pa e disipel ta sufisiente si e bira manera su maestro, i pa e esklabo si e bira manera su shon. Si nan a yama e doño di kas Belzebub,* sigur nan lo yama e hendenan di su kas meskos!26 P’esei, no tene miedu di nan, pasobra no tin nada tapá ku lo no sali na kla, ni nada sekreto ku lo no bira konosí.27 Loke mi bisa boso den skuridat, bis’é den klaridat, i loke boso tende mi flùister, proklam’é for di riba dak.28 I no tene miedu di esnan ku ta mata e kurpa, ma no por mata e alma;* mas bien, tene miedu di esun ku por destruí tantu alma komo kurpa den Gehena.*29 No ta pa un sèn pretu* nan ta bende dos mòfi?* Sinembargo, ni ún di nan lo no kai na suela sin ku boso Tata sa.30 Pa loke ta boso, el a konta asta e drachinan di kabei riba boso kabes.31 Pues, no tene miedu: boso ta bal mas ku hopi mòfi.32 Ken anto ku deklará públikamente ku e ta na mi banda, ami tambe lo deklará dilanti di mi Tata ku ta den shelu ku e ta na mi banda,33 ma ken ku nenga mi dilanti di hende, mi tambe lo neng’é dilanti di mi Tata ku ta den shelu.34 No pensa ku mi a bini pa pone pas riba tera; mi no a bini pa pone pas, sino spada.35 Pasobra mi a bini pa kousa desunion: entre un yu hòmber i su tata, entre un yu muhé i su mama i entre un esposa hóben i su suegra.36 Sí, e enemigunan di un hende lo ta su mes hendenan di kas.37 Esun ku tin mas kariño pa tata òf mama ku pa mi, no ta digno di mi, i esun ku tin mas kariño pa yu hòmber òf yu muhé ku pa mi, no ta digno di mi.38 I ken ku no aseptá su staka di tormento* i sigui mi, no ta digno di mi.39 Esun ku haña su alma,* lo pèrd’é, i esun ku pèrdè su alma pa mi motibu, lo hañ’é bèk.40 Esun ku risibí boso, ta risibí mi tambe, i esun ku risibí mi, ta risibí tambe esun ku a manda mi.41 Esun ku risibí un profeta pa motibu ku e ta profeta, lo risibí rekompensa di profeta; i esun ku risibí un hende hustu pa motibu ku e ta hustu, lo haña rekompensa di hende hustu.42 I ken ku duna un di e chikitunan akí maske ta un kòpi di awa friu pa bebe pa motibu ku e ta mi disipel, di bèrdat mi ta bisa boso: Lo e no keda sin haña su rekompensa.”
Nota na pia di página
^ “Pedro” ta ser menshoná na sinku diferente manera: akinan komo “Simon, esun ku nan ta yama Pedro”; na Mat 16:16: “Simon Pedro”; na Ech 15:14: “Simeon”; na Hua 1:42: “Sefas”; i mayoria di biaha “Pedro,” manera na Mat 14:28.


text:
Dr. MOISES FRUMENCIO DA COSTA GOMEZ, TATA DI DEMOKRASIA.
Dr. MOISES FRUMENCIO DA COSTA GOMEZ, TATA DI DEMOKRASIA.
27 òktober 1907 -†22 novèmber 1966
Awe, djaluna 22 di novèmber 2021 nos ta rekordá ku 55 aña pasá Dr. M.F. da Costa Gomez (Dòktor) a fayesé. Den un reunion speshal di Staten na aña 2013 a proklamá Dr. da Costa Gomez unánimamente: TATA DI DEMOKRASIA . Ta yam’é tata di demokrasia pasobra e tabata konvensí ku ta un pais basá riba prinsipionan di demokrasia só por yega na un parlamento elehí pa pueblo segun un sufragio universal (algemeen kiesrecht) den un sistema polítiko kaminda gobièrnu tin ku responsabilisá na Parlamento. Dr. da Costa Gomez ta e emansipador polítiko ku a hasi nos pueblo konsiente di su derechonan, pa e por disidí riba su futuro polítiko i pa un dia “bira bas den su mes kas” (outonomia). E ta é polítiko, ku for di tempu ku e tabata studia na Hulanda, tabata pensa kon saka Antia i Kórsou for di kolonialismo i transformánan den un era polítiko nobo. Prueba di esei ta su tesis ku ela doktorá pa bira Dòkter den Leinan Estatal (Dr.den Staatsrecht) na 1935 titulá: “Het Wetgevend Orgaan van Curaçao, Samenstelling bevoegdheid bezien in het kader van de Nederlandse Koloniale Politiek”.
Ora Dóktor a yega Kórsou bèk na aña 1936, nos tabata kompletamente bou di dominio kolonial,
kaminda Hulanda tabata manda riba nos sin ku nos tabata konosé nos derechonan polítiko. Den Dòkter su mente “revolushonario” el a okupá su mes ku e proseso kon kambia e rumbo polítiko di Kòrsou i di Antia. Den tempu kolonial bou di “Koloniale Raad”, e pueblo no tabatin nada di bisa. P’esei durante añanan e tabata programá e pasonan pa hasi e pueblo konsiente di su derechonan legal i polítiko. Ta hopi kos mester a kambia. Por ehèmpel den tempu kolonial no tabatin sufragio universal (algemeen kiesrecht).
Pa elekshon di Staten di 20 di desèmber 1937, gobernador Wouters, di e tempu ei a pone den Areglo di Estado 3 kondishon kaminda solamente hende hòmber di 23 aña p’ariba por a vota.
E 3 kondishonnan tabata:
1. Nan mester tatin 6 klas di skol basiko pagá o 7 klas di skol básiko di pornada.
2. E persona mester tabatin un entrada di por lo menos fls 1200,– pa aña i mester a paga a lo ménos fls 75,– na impuesto di tera (grondbelasting)
3. E mester tabatin “onroerende goederen” (propiedatnan manera kas, tereno, edifisio èts) .
Mirando e situashon den e tempu ei, ta solamente e gremio di protestant blanku i hudiu por a vota. Pa tabata sigur ku algun hende di koló por a vota, nan mester a aparesé dilanti di “Commissie ter
bestudering van algemene ontwikkeling” i pasa un eksamen ku yama “Proef van bekwaamheid ter
verkrijging van het kiesrecht”. Dòktor tabata haña esaki anti- demokrátiko. P’esei ela pensa ku mester a yega na un sufragio amplio mas lihé posibel i na outonomia. Ela kuminsá lucha na Kòrsou i na Hulanda pa logra esaki.
Ku un vishon klá e tabata bisa: “E pueblo aki mester liberá su mes di e gara kolonial i rigi su propio
destino politíko, pa un dia bira “bas den su propio kas” (ku ta outonomia)
”Mester hasi tur sakrifisio pa asina tur e generashonnan benidero tin nan balor propio i por ta
orguyoso di nan mes.”
Asina ela bira ko-fundador di e promé partido polítiko: Curaçaose Rooms-Katholieke Partij (den boka di pueblo: Partido Katóliko). Pa e pueblo partisipá na polítika, ku ta un sistema di demokrasia, mester a hiba hopi lucha ku Gobierno i Parlamento di Hulanda, tambe ku Partido Katóliko mes. Hulanda tabata
haña e mensahe ku pueblo, spesialmente hende muhé, no tabata klá pa vota. Konsekuensha di tur e
kontratiempunan aki i diferensha di opinion ku direktiva di Partido Katóliko, a pone ku Dòktor a kibra na 1948 ku Partido Katóliko i embarká riba un rumbo nobo i asina a lanta su propio partido, Partido
Nacional di Pueblo.Ela pensa un método kon yega mas serka di e pueblo. Ela usa e método di
“underground”. E sistema di “underground” a tuma lugá den un sekresia apsoluto, kaminda kada lider mester a buska 4 amigu ku ta reuní den su kas na ken e ta splika kiko ta polítika. Asina e movementu aki a multipliká i pueblo a gara na Partido Nashonal tras di Dòktor i gana elekshon na 1949, kaminda pa promé biaha hende muhé tambe por a vota.
Durante e periodo di 1952 pa 1954 Konferenshanan di Mesa Rondó a tuma lugá kaminda a deliberá
huntu ku Sürnam i Hulanda pa yega na un órden estatal nobo i outonomia.
Despues di hopi deliberashon e proyekto di “Statüt” a bira realidat i e époka di kolonisashon a kaba ora a firma Statüt na aña 1954.
Nos mester hasi tur kos pa no pèrdè nada di e lucha ku Dòktor da Costa Gomez a hiba pa yega na un gobernashon outónomo, kaminda nos mes ta atendé nos asuntonan interno. Base di Statüt ta
palabranan di Reina Wilhelmina: “Steunend op eigen kracht, doch met de wil elkander bij te staan”.
Partido Nacional di Pueblo ta opiná ku den un esfera di rèspèt mútuo entre Hulanda i Kòrsou, nos no
mester keda dirigí for di “Den Haag”. E pandemia di corona-virus, ku a kué hopi país i nos tambe for di base a hasi nesesario ku Gobierno di Hulanda, manera La Reina Wilhelmina a bisa, “de wil elkander bij te staan” a kai adén ku yudansa partikularmente financiero. Partido Nacional di Pueblo ta kontento di konstatá ku nos pueblo ta kumpliendo ku nan obligashon di belasting i ku nos ekonomia a kuminsá rekuperá. Awor nos mester kumpli ku palabrashonnan, (hasi nos “huiswerk”), pa nos bin para riba nos mes pia. Tur esaki ku un relashon ku Hulanda, basá riba rèspèt mútuo, kaminda no tin espasio pa menasa estilo “SI NO FONO”.
Partido Nacional di Pueblo ta opiná ku e lucha pa emansipashon ku Dòktor Moises Frumencio da Costa Gomez a hiba, mester sigui inspirá nos pa nos tur pone man na obra pa saka Kòrsou i su pueblo for di e situashon di krisis. Laga nos sigui embarká riba e kaminda di rekuperashon i huntu nos demonstrá ku nos sá di kuida e legado di Dòktor Moises Frumencio da Costa Gomez, ku berdat nos sa di traha pa nos ta “bas den nos mes kas”.
Direktiva di Partido Nacional di Pueblo
Kórsou 21-11-21


text:
Diamars atardi alrededor di 4:40 pm un unidad di recherche a duna un auto marca Honda señal pa para den Pavia Country Club. Tin un ordo di detencion p’e chauffeur. Ta for di algun dia caba ta busc’e relaciona cu menasa.
E homber parce tin menos bon intencion cu su curpa tambe. E no ta un desconoci pa polis, ta algun siman pasa cu atende cu ne caba na su cas na San Barbola. E homber tin problema cu su pareha, parce a traha un cas completo pa e pareha pero e hende muhe no kier sa nada mas di dje. E no tin’e facil, e homber no kier acepta cu tur caba entre e y su pareha.
Despues cu a dun’e señal pa para, el a trot bay y cuminsa baha auto for di caminda purbando di huy pa e recherche. A sigui su tras pa basta rato. A sigui pa Rooi Afo y riba e caminda na altura di Morning Supermarket e perd’e fo’i bista. A activa tur e polisnan riba caya pa tira bista riba un Honda color blauw modelo CR-Z, numera A-50316.
Na altura di Print Media na Sero Blanco, un patruya di polis a top’e y a par’e mesora. E no por a haci mucho. E homber cu awa na wowo tabata pidi e agentenan pa tir’e mata. A detene mirando cu el a menasa varios persona. Un rato despues a transport’e pa ward’i polis caminda a present’e dilanti subfiscal. Na final a confisca e auto y a hib’e pa warda di polis pendiente investigacion.


text:
Prome Minister Evelyn Wever-Croes: VUT TA UN INSTRUMENTO CU GOBIERNO TA INTRODUCI PA BAHA GASTO DI PERSONAL “Aruba ta den cumplimento cu e palabracionnan haci y e maneho stipula pa baha gasto di personal”
Diahuebs mainta durante conferencia di prensa di Gobierno di Aruba, Prome Minister Evelyn Wever-Croes y Director di Departamento di Recurso Humano señora Omaira Lares a elabora ampliamente riba e areglo di VUT. Oportunidad pa aplica pa VUT a habri e siman aki, diaranson 15 di juni y e ultimo dia pa aplica lo ta dia 14 di augustus. Ambtenaarnan tin dos luna di tempo pa aplica. E ultimo fecha cu e ambtenaar por tuma VUT ta dia 1 di september di 2023.
VUT ta un di e instrumentonan cu Gobierno ta introduci den esfuersonan pa baha gasto di personal. Den e graficonan inclui, por tuma nota cu Gabinete Wever-Croes a baha gastonan di personal.
Grafico 1: (Inclui den e Relato Anual 2021 di Ministerio di Asuntonan General)
Grafico 1 ta mustra e cantidad di persona den servicio di Gobierno. Desde 2017 caba Gobierno ta trahando riba reduccion di gastonan di personal. Na final di 2017 cu Gabinete Wever-Croes a cuminsa goberna, tabata tin 4869 hende ta traha den Gobierno y na fin di 2021 el a baha na 4518. Den termino absoluto e la baha cu 351 persona cu ta 7.2% den cantidad di persona.
Grafico 2: (Inclui den e Relato Anual 2021 di Ministerio di Asuntonan General)
Den grafico number 2 por nota kico e cantidad aki ta nifica den placa. E gastonan di personal tambe a baha durante e añanan di gobernacion Wever-Croes. Na 2018 e tabata na 476.4 miyon. Na 2019 el a baha cu -0,3%, na 2020 el a baha cu 10% y na 2021 el a baha cu -2,3%.
Grafico 3:
Grafico number 3 ta indica e proyeccion pa bay padilanti. Na aña 2020 y 2021 debi na e recorte di 12.6%, e gastonan a baha considerablemente. Den 2022 e ta subi poco ya cu tin proyecta pa duna 5% bek di e 12.6%. Y na 2023 e ta subi pasobra mester duna e 12.6% completo bek. Prome Minister a señala cu asina mes Gobierno ta bou di e palabracion di 479 miyon florin cu Gobierno tin cu Hulanda den e protocol cu Gobierno a firma.
“Cu e graficonan aki, mi kier mustra cu Gobierno ta bin ta reduci y awor mester duna bek e 12.6% cu Gobierno a corta den salario. Asina mes, si paga e 12.6% completo mes segun e proyeccion aki mustra den grafico number 3, por nota cu na e momento cu a cuminsa cu e protocol na 2018, pa 2023 tin un reduction”, Prome Minister a duna di conoce.
Norma nobo:
Prome Minister a indica cu den cuadro di e Raft, Gobierno ta negociando un otro norma di personal cu e norma anterior di 479 miyon florin cu ta wordo señala den grafico 3. E norma nobo cu Gobierno ta negociando ta di 10% di GDP y esey Gobierno tin 5 aña pa yega y no ta mucho leu di esaki tampoco.
“Cu e informacion aki mi kier mustra cu Aruba ta den cumplimento cu e palabracionnan haci y e maneho stipula pa baha gasto di personal. Pero e no ta bin di mes, ta hopi esfuerso nos a haci y hopi esfuerso mas nos lo mester haci”, Prome Minister Evelyn Wever-Croes a enfatisa.
Tuma contacto du DRH:
Prome Minister ta encurasha tur esnan cu kier tuma VUT pero ainda tin duda si bo kier tuma VUT of si bo no ta sigur si e ta combini bo, pa tuma contacto cu Departamento di Recurso Humano na telefoon 522 9999 of via E-mail: vut@drh.gov.aw pa un cita.


text:
Aruba
Ryan Maduro: Reunion cu cuerpo di docente a cana bon y ta keda dialoga
Diaranson tabatin un reunion di e cuerpo di docente di EPI. Durante e rueda di prensa a puntra riba e echo cu den e cuerpo di docente tin cierto preocupacion p’e proceso di cambio, di afdeling nobo.
Segun Ryan Maduro, director general di Colegio EPI, e reunion a bay bon, ta dialoga manera semper ta haci. E no a bay den detaye riba e contenido dje reunion, pasobra e ta di pensamento esey no ta etico. El a indica cu e ta kere ora ta algo den cas, ta papia esaki den cuater muraya. Den tur proceso di cambio semper tin e preocupacion, angustia, pero nan ta dialoga. Ta den dialogo continuo y e proceso ta canando.
Riba e parti di preocupacion cu klas ta kedando completo, di cual el a reacciona bisando cu te unda e sa nan normering no a cambia compara cu aña pasa. No tin nada cu a cambia y encaso cu e studiantenan tin algo cu ta preocupa nan, e studiantenan por localisa nan na diferente forma. Tin un procedura di keho unda e studiantenan por pasa entrega un keho y asina nan por haci un investigacion. Maduro a reitera cu nan por tuma contacto cu directiva pasobra e oficina ta disponibel. Tin un procedura con ta cana, pero e por a duna garantia di no tin ningun cambio den e normeringnan.
Claudia Withfield, director di enseñansa pa Colegio EPI, a bisa cu e overgangsregeling ta keda mescos manera e tabata anterior. Incluso el a confirma cu esey ta prome y despues di Covid.
Pa un relato mas amplio, lesa edicion di TREMPAN.


text:
A duna nan dos siman pa pasa regle na DIP y a ignora esaki
Directie Infrastructuur en Planning (DIP) ta hibando un maneho conhunto cu DOW pa loke ta “toezicht y handhaving”. Manera ta conoci, DIP ta un instancia cu tin gran cantidad di ley cu ta cay bou di dje, manera entre otro: e ley di LRO cu ta mara ROP y ROPV, contractnan firma cu diferente hende cu tincu paga segun contract y ley di Landsverordening Uitgifte Eigendom (LUE). Tur esakinan ta leynan cu ta mara na diferente condicion.
Director di DIP Haime Croes ta splica lo siguiente:
Ora cu ta trata un kiosko, hopi biaha DIP ta mara na un contract y a base di esaki mester ricibi cierto suma cu ta drenta DIP. Lamentablemente durante e ultimo añanan esakinan no a wordo cobra cual ta pone e departamento den un problema basta serio y pues mester cuminsa cu ‘handhaving y toezicht’. Pa mas cu dos luna caba, tur hende cu no ta paga pa nan kiosko entre otro, a wordo notifica di e pago cu mester tuma luga y tambe di e atraso cu nan tin cual mester paga. Adicionalmente ta wak si enberdad e kioskonan ta wordo uza/gehuur door di e persona cu a huur e, y cu no tin ‘onderverhuurder’. Segun sr. Croes, a base di esaki a haya varios caso di hende cu no a paga, hende cu a onderverhuur y hendenan cu ta haci cambio riba kiosko, cambionan cu no mag.
Den e caso di e kiosko na Eagle, a duna nan 3 carta participando na nan cu nan no mag di haci locual nan tabata haci riba e tereno y mester kita esaki. Lamentablemente na dado momento a tuma nota cu nan no ta cumpli cu locual cu DIP ta pidi, pa cual sr. Croes a splica cu ta pa es motibo a tuma e medida drastico cual a tuma. Den e contract ta poni cu ta DIP ta ‘beheer’ tur e kioskonan y tambe tin indica kico e persona cu ta huur esaki mester haci si ta desea cierto cambio, esta, cu nan mester acudi bek na DIP. Sr. Croes a splica cu importante den tur esaki ta cu mester tin permiso y cumpli cu e condicionnan di e contract. Locual a constata na e kiosko en cuestion ta cu a haci cambionan na esaki y a cera un parti. Cual ta pone cu indirectamente e kiosko a bira mas grandi cual no ta cuadra mas cu e contract cu a firma. A bisa e doñonan cu e expansion cu nan a haci y e forma cu nan a cere ta bay en contra di e contract cu a firma cual no por. Manera menciona, a manda e persona tres carta cual nan no a reacciona riba dje. Banda di esaki e contract ta stipula tambe cu mester cumpli cu pago cual tampoco a wordo cumpli cu ne. Pa loke ta peticion pa cambio cu e personanan a haci sr. Croes a splica cu, nan mester warda pa un contesta cual no tabata e caso. Prome cu DIP a yega na atende cu e caso ya e ahustacionnan a wordo haci.
Finalmente sr. Croes ta pidi cada persona cu tin contract, pa cumpli cu esaki y no haci cambio cu no ta permiti. Den caso cu toch tin necesidad pa esaki, ta enfatisa cu mester acudi na DIP pa mira si por ricibi permiso pa esaki.


text:
Minister Dangui Oduber Southwest Airlines a cuminsa bula e ruta directo Orlando-Aruba
ORANJESTAD – Minister Dangui Oduber ta contento di por anuncia cu Southwest Airlines a reanuda su ruta for di Orlando pa Aruba despues cu esaki a keda cancela durante e pandemia. Southwest Airlines ya caba ta operando cu vuelonan directo desde e cuidadnan di Baltimore y Washinton DC 1 biaha pa siman riba diasabra. Awor Southwest Airlines lo ta operando 1 vuelo directo diariamente for di Orlando.
Segun Minister Oduber e lansamento bek di e ruta di Orlando ta nifica un adelanto grandi pa Aruba su turismo. E ta bay crea un aumento drastico den e capasidad di stul maximo cu tin, esaki ta haci cu proyeccionan pa cu e resto di aña 2022 lo ta aun mas alentador. E recuperacion di Aruba su turismo ta bay sigui surpasa nivelnan di 2019 durante e lunanan nos dilanti, e mandatario ta sigura.
E mandatario a splica cu e decision di Southwest Airlines pa reanuda e ruta di Orlando ta basa riba e raportahe haci caminda ta mustra cu Aruba ta e destinacion den Caribe cu mihor prestacion den medio di e pandemia. Tambe ta bisa cu Aruba ta entre e destinacionnan mas resiliente den henter Caribe basa riba e cantidad di bishitantenan confirma durante e temporada di zomer, tur esaki segun raportahe di Caribbean Hotel and Tourism Association.
Minister Dangui Oduber ta felicita tur stakeholder cu e noticia positivo aki cu ta ofrece posiblidadnan mas amplio pa yega Aruba y ta sumamento contento cu e logro aki pa cu turismo di Aruba.
Un biaha mas ta keda demostra e exito di e maneho di turismo.


text:
The content originally appeared on: Diario
ORANJESTAD (AAN): Diamars atardi, DIARIO a haci un chekeo di algun Supermarket pa mira si acaso ainda nan tin Peanut Butter (‘pindakaas’) di marca Jif cu ta cay bao di recall.
Un sorpresa agradable ta cu Supermarketnan na Aruba ya caba a deshaci cu e boternan cu ta recalled. Esnan peligroso cu kizas ta contagia cu Salmonella ta e serie di productonan afecta ta di lot number 1274425 te cu 2140425. E mester caba cu “425”.
Pero na Aruba, ya caba a mira cu e productonan nobo di Jif cu tin riba reki, NO ta cay mas bao di serie ey.
Aki mes por mira uno di nan, cu ta lot number 1317006. Pues esun aki NO ta caba cu ‘425’, pues e ta OK pa consumo.
Esaki ta un bon noticia pa tur esnan cu ta amante di peanut butter Jif, pues pa sa cu tin lote nobo cu ta full safe, disponible na negoshinan rond di e isla. Djis paga bon tino pa mira e numbernan di lote.


text:
Den e verslag pa loke ta trata e dos leynan di consenso di Reino COHO y RAft cu a keda...Read more
Parlamentario Mervin Wyatt-Ras ta trece padilanti cu ta un lastima cu ainda e Ley di Kinderopvang of ley di Creche...Read more
Hopi hende ta pensa cu cultura ta evenementonan rond di por ehempel dera gay, carnaval y 18 di maart. Pero...Read more
“Ora un systema di impuesto ta bai pisa mas riba esnan cu tin menos entrada cu esnan cu tin mas...Read more
Mundialmente nos ta celebra juni como Luna di Orguyo pa comunidad LGBT+. E celebracion anual ta conmemora e Stonewall Riots...Read more
Siguiendo riba mi serie di comunicado encuanto e dos conceptonan di ley di consenso di reino COHO y RAft, e...Read more
Cu hopi interes mi a lesa e ultimo carta di CAFT fecha 10/5/2022 y cu hopi tristesa mi a scucha...Read more
Diaranson merdia Parlamento di Aruba ta trata e cambio den Ley di 'Voorzieningen Gewezen Politieke Ambtsdragers' en hun nabestaanden pa...Read more
No ta un secreto cu CAFT a exigi un recorte di 5 miyon florin pa luna riba AZV. Esaki a...Read more
Dia 30 di mei 2003 partido Red Democratico a keda funda. Na ocasion di e fecha aki cu 19 aña...Read more
Aruba ta den un pandemia di COVID-19 desde 13 maart 2020 y poco poco nos ta recuperando. Pa Aruba por...Read more
Pueblo por a wak cu den e ultimo dianan tabata tin diferente welga y den cual diferente sindicatonan a para...Read more
Como representante di pueblo mi a keda acerca pa diferente persona cu a pone mi na altura di e situacion...Read more
Prome dia, manera custumber, ta cuminsa cu reunion di Tripartite entre e islanan. Esaki pa caba di fiha e posicion...Read more
Na Aruba a crea un polemica nobo, esta di kier mishi cu libertad di expresion. E ultimo simannan hopi a...Read more
Rodger’s Beach ta hopi conoce pa local y turista. Te ainda nos piscadornan ta bin mara nan botonan di pisca...Read more
Mi ta sumamente contento di mira resultado di une sfuerso grandi haci no solamente door di Gobierno tambe di e...Read more
Recientemente Parlamento di Aruba a aproba Presupuesto 2022 y esaki a keda firma pa Gobernador y despues e ley a...Read more
Desde februari 2022 Parlamento ta den un proceso continuo di reunion y preparacion. E leynan di consenso COHO y RAft...Read more
“Its time to talk !” ta e cabez di e post cu ex Promer Minister mr. Mike Eman a comparti...Read more


text:
E proyecto aki a start na juli 2019 y a consisti di 4 stap, y despues di casi 3 aña, diabierna ultimo dia 3 di juni 2022, un grupo di seis dama y un cabayero a finalisa esaki exitosamente y asina ricibi nan certificado for di Minister di Economia, Comunicacion y Desaroyo Sostenibel, sr. Geoffrey Wever. E participantenan cu a ricibi nan certificado durante e ceremonia teni na Aruba Ocean Villas, ta srta. Valeria Gomez, sra. Suzy Maduro, sra. Sharina Gumbs, sra. Vanessa Hollander, sra. Virginia Rasmijn, sra. Osyth Henriquez y sr. Dave Martinus.
E meta di e proyecto di ‘Empowered Women Exporters’ ta pa empodera, educa y guia empresarionan femenina na Aruba pa por exporta nan producto of servicio pa medio di varios training, tayer y seminario. Despues di a sigui e trainingnan aki, e grupo di shete participante a dicidi pa forma un aliansa strategico pa intercambia di experiencia, yuda y sostene otro den diferente proyecto. Atrabes di e trainingnan e participantenan a traha un Export Action Plan pa exporta nan producto of servicio.
Den stap 4 e grupo di profesionalnan aki a pasa door di un ‘Implementation Lab’ na unda nan tawata tin e reto pa no solamente aplica loke nan a siña pero tambe prepara pesentacionnan pa yuda otro profesionalnan femenino pa expande nan negoshi. Durante e pandemia, e participantenan di e proyecto aki a duna back na comunidad y asisti hopi negoshi local cu e proyecto ‘We’re Open for Business’.
Exprodesk ta gradici tur participante di e proyecto 'Empowered Women Exporters'. Ta invita tambe tur otro comerciante local cu ta interesa pa expande nan negoshi y cu lo kier sa mas con nan tambe por exporta nan producto of servicio den futuro, pa like e Facebook page di Exprodesk.
Tambe Exprodesk lo organisa e aña aki ‘Export Week 2022: Conquering New Horizons’ cu lo ta di 27 di juni pa 1 di juli 2022.
Pa mas informacion tocante di ‘Export Week 2022: Conquering New Horizons’, por tuma contacto cu sra. Sharon Meijer via: s.meijer@deaci.aw


text:
E pregunta cu hopi ta puntra ta con pa compensa e ambtenaarnan. Gobierno a gaña empleado publico, pasobra a bisa cu e placa ta pa FASE. Awo cu esaki a disparce, gobierno ta sigui corta.
Gobierno a bisa riba e situacion aki cu Hulanda a manda bisa pa corta, pero Hulanda ta bisa esey tabata proposicion di Evelyn Wever-Croes. Cu nan a plak e na St. Maarten y Corsou. Gobierno mester baha gasto, pero unda e ta bay haci esey pa compensa e 12.6%. Miguel Mansur, lider di Accion21, a splica cu por a mira den presupuesto 2022 cu goederen en diensten a subi. Si e parlamentario no ta kiboca, tabata trata di un suma di 27 miyon.
Si su persona no ta kiboca, e aña aki 300 pa 400 ambtenaar lo tuma nan retiro y esey ta kita presion. E tamaño di sector publico no por sigui manera e ta, pero mester reduci. Segun Mansur, durante campaña el a bisa esaki. Nan no ta papiando di kita hende masalmente. Bin cu un ponencia y e ora nan kier core hib’e na un extremo. E stap di vacatura no ta funcionando bon. E ta kere loke gobierno por haci ta incentivo. Gobierno por bisa e empleadonan den sector publico bay traha den sector priva, e ora por duna e compania cu a duna nan un trabou, e prome seis lunanan ta paga 100% di nan salario, mientras e otro seis lunanan 75% y sigui asina
Pa mas lesa TREMPAN.COM.


text:
The content originally appeared on: Diario
Usuarionan hopi desapunta:
ORANJESTAD (AAN) – Tin un grupo di usuario di Arubus cu ta hopi desapunta cu e compania, pasobra nan a limita drasticamente, e servicio di transporte pa e areanan di Rooi Kochi, Mabon y becindario.
Arubus tabata core e rutanan aki cu e regularidad cu ta core otro rutanan pero diripiente a cuminza duna servicio biniendo Playa, pa 6.20’or di mainta (saliendo di San Nicolas pasa Rooi Kochi, Mabon, etc) y di Playa pa e rutanan aki te 6 or di atardi. Trahadornan cu tin cu yega trabao mainta y bin cas bek atardi, no tin ningun otro opcion. Pa remarca. den fin di siman no tin servicio di Arubus mes, pa e area aki.
Den e barionan menciona tin hopi ciudadano di edad grandi cu semper mester a uza Arubus pa bay ImSan, por ehemplo, of pa bin Playa den transcurso di dia, tin cu busca otro forma di transporte pa yega akinan, y no semper esaki ta posible.
Usuarionan ta urgi Arubus pa restablece e orarionan cu tabata tin, pasobra e manera aki di limita e pasaheronan cu ta biba den e barionan menciona, no ta na su lugar y ta discriminatorio!


text:
Kralendijk – Entidat Públiko Boneiru (EPB) a lansa su wèpsait nobo. Awor bo por traha un sita online ku Registro Sivil pa un deklarashon di nasementu, un petishon pa un pasport nobo òf pa un reibeweis. Empresarionan tambe por pidi nan lisensianan via e wèpsait nobo akí. E adrès di e wèpsait ta keda meskos, www.bonairegov.com. E wèpsait ta yená ku informashon na papiamentu i hulandes. Tambe e wèpsait ta habri riba bo tablèt i selular i e ta fásil pa usa. Habitantenan tin akseso na tur tópiko ku ta relevante pa nan bienestar.
E kontenido ta mas aktual, e struktura ta mas moderno i tin akseso na mayoria servisio di EPB. E wèpsait ta duna suidadanonan servisionan ku no tabatin den pasado. Si bo tin mester di un ‘Deklarashon Tokante Kondukta’ (e asina yamá VOG), bo por djis klek riba e boton i hasi bo petishon digital. Turistanan na Boneiru tambe por lesa informashon tokante kultura di Boneiru riba e wèpsait.
“Den futuro usadó di e wèpsait di EPB por wak online kon ta pará ku petishon hasí na EPB. Si bo a hasi un petishon pa un pasport lo bo por wak e online. E meta ta pa otro aña habitantenan òf empresarionan por hasi tur petishon digital nan mes. Esnan ku tin mester di yudansa riba tereno digital lo haña esaki”, diputado Hennyson Thielman a bisa.
Digitalisashon na Boneiru ta birando mas importante den nos bida diario. EPB lo bini pronto ku un programa di Digitalisashon Inklusivo. E programa akí ta pa esnan ku no tin e maña pa traha ku kòmpiuter, telefòn i/òf internèt. Un parti di e programa ta kon pa hasi bon uso di selular, internèt i kòmpiuter. Tur hende lo por risibí yudansa na diferente sentro di bario pa asina tur hende por disfrutá di e desaroyo di digitalisashon akí.
E wèpsait ta bira EPB su lokèt digital ku ta habrí 24 ora pa dia. Nos habitantenan por regla nan asuntunan den un forma digital. Tira un bista riba e wèpsait: www.bonairegov.com.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
equipo aruba
-
News
Uniform nobo presenta na pueblo di Aruba
Comite Olimpico Arubano a presenta nan uniform na pueblo di Aruba Ayera despues cu den ora nan di atardi a…Read More »
-
Lima2019
Quincy a competi na Lima
Atleta di salto largo, Quincy Breell a competi den e Panam Games 2019. E atleta Quincy Breell a competi diaranzon…Read More »
-
Lima2019
Posicion 8 pa Patrick
Patrick Groters a keda na posicion number 8 den e gran final di 200m lomba den e Panam Games Lima…Read More »
-
Lima2019
Thakaidzwa ta resumi e prome dianan na Paracas
Na e ciudad di Paracas, Peru e competencia di vela ta tuma lugar den e Weganan Panamericano Lima 2019. Na…Read More »
-
Lima2019
Edmundo ta resumi e prome dianan na Lima
E Weganan Panamericano LIMA 2019 a drenta su ultimo siman aki na Peru unda nos delegacion di Aruba lo ta…Read More »
-
Lima2019
Mikel y Patrick ta na Lima
Landadonan Mikel Schreuders y Patrick Groters a yega Lima, Peru y ta cla pa competi diamars awo Despues di a…Read More »
-
Lima2019
Cancion Oficial di Lima 2019
CanciĆ³n Oficial de los Juegos Panamericanos de Lima 2019 Official Song of the Lima 2019 Pan American Games.Comparte para que…Read More »
-
News
Aruba impresiona cu Rosario
Delegacion di Aruba kier a gradici ciudad di Rosario pa e prome Weganan Sur Americano den Playa. Sin duda Aruba…Read More »
-
News
Aruba ta gradici Rosario
Atletanan di Aruba ta gradici Rosario y e organisacion di e Weganan Sur Americano di Playa.IV Juegos Suramericanos de Playa…Read More »
-
News
Equipo Aruba ta conta nan experiencia
E team completo di Beach Tennis ta conta di nan experiencia aki na Rosario.#equipoaruba #rosario2019 Posted by Comite Olimpico Arubano…Read More »


text:
Deskonosínan a pasa tira riba kas.
KOMUNIKADO DI PRENSA 283/2022
5 yüni 2022
Deskonosínan a pasa tira riba kas.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djasabra 4 di yüni 2022 alrededor di 22.37’or, Sentral di polis a risibí yamada ku
deskonosínan a pasa i lòs algun tiru for di un outo riba un kas den Albinastraat.
For di investigashon ku polis a hasi, a konstatá un kantidat di perforashon di bala
prosedente for di arma di kandela, na e kas.
Durante di e tiramentu aki ningun persona a resulta heridá.
Investigashon den e kaso aki ta kontinuá.


text:
Aruba
Bureau City Inspector a cuminsa controla tur auto bieu staciona riba caminda publico
A cuminsa bishita e bario di San Nicolas pa wak cuanto auto nan tin para den e cayanan ariba acera cu ta stroba peaton di cana. BCI a bishita Mons. Niewindtstraat, Louise de Coligny straat, Adolf van Nassaustraat, Lodewijk van Nassaustraat Orinocostraat, Amazonstraat y Jan van Nassaustraat.
Diahuebs 16 juni 2022 lo continua cu e investigacion di e autonan bieu cu ta para ariba caminda publico.
Si bo persona no kier e auto nan bieu aki mas yama nos na BCI y puntra pa Robby Rosel. Su persona ta na cabez di e proyecto aki di recohe autonan bieu ariba caminda nan publico pa e luna di juli 2022. BCI hunto cu otro departamento nan na su debido momento y fecha lo manda recohe esaki nan sin ningun gasto.
Si bo persona laga BCI mes bin pa recohe e auto nan bieu e ora e gastonan lo bai pa e persona envolvi cu ta donjo di e auto nan. Jama BCI na 5829777 y duna bo melding. UN ARUBA DUSHI TA UN ARUBA SIN SUSHI.


text:
Chichi ta PUNTR'ABO
9 Februari 2016
Votacion riba Presupuesto 2016 tin tur hende ta papia keto bay, a pesar cu normalmente Carnaval ta ocupa tur mente. A sinti un temblor den Staten net despues di mey anochi ora cu parlamentario Sra. Mervin Wyatt-Ras a vota contra y pa caba di corona obra presidente di Parlamento, Sra. Marisol Lopez-Tromp tambe a vota contra e presupuesto. Nada nobo. Aña pasa tambe Sra. Lopez-Tromp a vota contra Presupuesto 2015. Sr. Herdé a keda tur irita pero el a siña respeta opinion di otro, aunke e no gusta. Pa un cabey Sr. Herdé y su coleganan no a BAY CAS BEK, pero Chichi ta kere cu loke ta irita mas ta cu e actitud aki di e dos parlamentarionan menciona ta HABRI MENTE di pueblo...
Supuestamente no a conta entrada di apertura di e refineria den Presupuesto 2016, pero esaki ta hustamente loke parlamentario Sra. Mervin Wyatt-Ras ta contradeci. Segun por compronde di su persona, e presupuesto parce cu conoce un 'embeyecemento' cu no ta klop. Sra. Marisol Lopez-Tromp ta mustra riba e hecho cu gobierno no a corta den propio gastonan, loke ta bay contra di acuerdonan haci cu entre otro CAFT. El a indica claramente di ta mira espacio pa 'ahusta' gobierno su gastonan. Lo ta cu gobierno ta conta riba entrada di GAS y PETROLEO pa resolve e problemanan di e pais aki? Esaki sigur no ta SOSTENIBEL!
Otro cos tabata e comportacion di algun parlamentario y minister den e siman di reunion. E 'bullying' (termento na Papiamento) a sigui atrobe te cu Chichi a haya debor. Gabinete Mike Eman tin 7 aña na mando y ainda ta punta dede riba e gobernacion anterior di Gabinete Nelson Oduber. Ki dia ta stop di manipula pueblo cu 'pasado' pa tapa problema manera e Presupuesto 2016. Esaki ta e aña di 'pre-campaña”' pero Chichi sa caba cu e no lo opta pa vota pa niun di e dos partidonan mas grandi di Aruba. Lubida! Eleccion otro aña lo trece sorpresa pa hopi hende. Pueblo, ban vota consciente otro aña: ora nan bin cerca bo cu promesa di campaña bunita, corda puntra KEN y CON ta paga!
Wel, wel! Aruba ta asina sumergi den e vibracion negativo cu awor 'malo' tin cu mustra 'bon' basa riba argumento fofo cu den pasado no a tuma paso contra malhechornan y awor anto tampoco, awo mester ignora esunnan cu a comete cosnan robes den presente. Chichi ta papia di e 6 duaneronan cu a keda suspendi. No ta interesa cu den pasado cierto hendenan a haci mescos of pio y no a wordo castiga, esey no ta hustifica bo accion. Ta ki dia ley a cambia pa boso? Pero Chichi ta kere cu tur minister y parlamentario cu a y ta kibrando ley, mester wordo investiga y castiga tambe. Ta ‘juist’ nan cu tin cu duna un bon ehempel, ta laga hopi di desea. Riba dje nan ta scapa pasobra nan ta ‘niet zomaar iemand’. Ta hopi cos tin cu cambia riba e luga aki.
Sin duda, Prome Minister Mike Eman ta un bon orador. Den Parlamento el a duna su disertacion, cu potret pa ilustra su 'hazañanan' di shete aña di gobernacion. Ora Chichi a bay drumi, ainda tabata tin algun frase y palabra cu a keda colga den mente. Pero mainta ora Chichi a bay supermercado Chines pa cumpra pan y algun otro cos, Chichi a 'bin bij' mesora para na caha pa paga productonan cu, apenas un par di dia atras, tabata costa menos. E realidad di tur dia no por wordo ignora pa pueblo, ni cu si nan kier. E GOLPI ta unda mas e ta haci dolor: den bo CARTERA! Ningun disertacion bunita ta cambia esaki. Te awe pueblo ta wardando riba un CANASTA BASICO cu por lo menos 60 pa 70 producto basico y saludabel cu prijs stipula pa gobierno. E argumento cu Aruba tin 'mercado liber' ta un fli cu no ta subi; e unico cos cu e 'libertad' aki a haci tabata di habri caminda pa 'libertinahe' unda ta HORTA pueblo SIN PIEDAD NI CONTROL.


text:
Gobernashon no ta un poder riba sosiedat, pero un órgano di sosiedat.
Ora nos pone esaki huntu ku:
e deseo di pueblonan di e 5 teritorionan Antiano, di:
- ke keda hulandes;
- ke relashonnan mas direkto ku Hulanda,
- sin un intervenshon federal di un gobièrnu Antiano.
(Un deseo ku a ser ekspresá den 2 referèndem rekonosé pa tur partner den Reino) i ku ya pa Reino, tur Hulandes (kontinental òf Karibense) tin entre otro e mesun pasport; ta difísil di komprondé pakiko sierto representantenan di Hulanda ta hasi difísil pa rekonosé ku tur Hulandes (inkluso e poblashon di e 6 eks-kolonianan: Aruba, Boneiru, Kòrsou, Saba, Statia i St. Maarten), tin e mesun derechonan básiko ku Hulandesnan bibá na Hulanda. E insistensia pa pasa e Lei VIA ta bolbe mustra e tèrkedat aki.
Tin otro solushon
“Er zijn vele wegen naar Rome”, pa “tackle” risico jongeren.
Instituyendo un lei di índole étniko-diskriminatorio sigur no ta e manera pa solushoná e problema aki ku sosiedatnan di ámbos banda di Atlántiko tin un anhelo ferviente di kontené i solushoná.
Artikulo 1 di Konstitushon Hulandes (= Grondwet) ta bisa: ‘Tur ku ta den Hulanda (...in Nederland bevinden…), lo ser tratá meskos den sirkunstan-sianan igual. Diskriminashon a base di rasa, konvikshon religioso, afinashon polítiko, sekso òf kualke otro base no ta permití’.
E importansia ku Hulanda ta duna na no-diskriminá ta ser aksentuá den e echo ku esnan ku a traha e lei fundamental aki (esta Grondwet Hulandes) a disidí di habri (!) e konstitushon ku un artíkulo netamente kontra diskriminashon. Artíkulo un (1) di Konstitushon Hulandes (= Grondwet) ta indiká ku tur hende na Hulanda ta meskos i ku p’esei diskriminashon ta prohibí.
Aplikashon den henter Reino
Islanan Hulandes den Karibe i artíkulo 1 di Grondwet Sigur pa e islanan BES i tambe pa e 2 islanan ku ta buska un tipo di “status aparte” den Reino,ta hopi importante ku Hulanda ta rekonosé ku artíkulo un (1) di Konstitushon Hulandes ta konta pa e islanan sin reserva algun.
E rekonosementu di artíkulo un (1) pa e islanan Hulandes den Karibe ta forma e base pa, netamente por kai bèk riba dje, si bin resultá ku un Lei anti-diskriminatorio ta demasiado rígido, ku por ehèmpel e islanan por kai manera Hulandesnan ta bisa “tussen wal en schip” i e islanan chikí por ser perhudiká pa un lei ku pa mayoria di Hulandes ta bon, pero pa e poblashon di e islanan den Karibe por tin efektonan no deseá pa motibu di e situashon spesífiko di un òf tur e islanan hulandes den Karibe, míles di kilometer for di e otro 16.5 mion Hulandesnan na Europa.
Lei Hulandes na diferente kaminda ta hasi diferensia den tipo di diskriminashon. Lei konosé diferensiashon (diskriminashon) direkto i diferensiashon indirekto.
Si un instituto òf hende ta diskriminá/diferenshá a base di e formanan menshoná eksplísitamente den Grondwet, esaki ta prohibí sin mas, eksepto si den un lei “spesífikamente” ta hasi un eksepshon. E tipo di diskriminashon aki ta ser yamá diferensiashon direkto (‘direct onderscheid’).
Vice-Premier André Rouvoet: VerwijsIndex voor Risicojongeren.
Diferensiashon indirekto
E otro tipo di diferensiashon ta indirekto. Riba primera bista e tipo di diskriminashon aki no ta opvio, pero un grupo òf persona por ser perhudiká. Si tin un hustifikashon ophetivo ku ta duna un pakiko di hopi peso, ta posibel ku por permití diferensha.
E rekonosementu básiko, na promé lugá, di no-diskriminashon ora e 3 islanan bira parti integral di Hulanda i e 3 otro islanan ku sierto variantenan di un “Status Aparte” den Reino”, ta esensial.
Pero, na e otro un banda mester rekonosé ku bou di sirkunstansianan spesífiko mester por permití, diferensianan, pasombra sirkunstansianan den e teritorio Hulandes-Karibense en komparashon ku sirkunstansianan na Hulanda Kontinental por pone ku “gelijke monikken, gelijke kappen” por ta devastador pa e islanan chikí, òf asta por ta inhustu pa ku Hulandesnan na Hulanda.
Deskriminashon den prák-tika i ki ora por diferensiá Den práktika lei kontra deskriminashon tantu “direkto” komo “indirekto” ta ser uzá hopi den relashonnan laboral i di profeshon. Manera kos ta pinta e leinan ku ta trata diskriminashon indirekto, sigur ta bai haña un dimenshon nobo ora e islanan BES integrá ku Hulanda.
Den e situashon nobo despues di Dezèmber 2008 mester semper rekonosé, sin reserva, ku “outright”, promé semper ta konta: Artíkulo un (1) di Konstitushon Hulandes tantu pa e islanan BES komo pa Hulanda i despues ta bai papia unda e rekonosementu ‘één òp één’ aki por perhudiká e islanan karibense (òf Hulanda) desproporshonalmente i via di diferensiashon indirekto suavisá òf eliminá efektonan negativo di sierto sirkunstansianan spesífiko kaminda e punto di prinsipio di “gelijke monnikken, gelijke kappen’ por hinka e islanan den desbentaha desproporshonalmente grandi pa e islanan chikí, òf ku no ta hustifikabel pa ku ‘gemeentenan’ Hulandes.
MODUS VIVENDI
Den e aspekto di buska un “modus vivendi” entre diferenshashon entre Hulandesnan den Reino, ku bo no por evitá i leinan anti-diskriminatorio den Reino, e “Islanan BES” ta kanando dilanti i a bin ta kue e kachu di diskriminashon entre partnernan den Reino tene duru, i poné “point blank” den bista di tur hende, tur dia un tiki mas skèrpi.
Den Reino mester definí e kos aki mas transparente posibel teniendo kuenta ku normanan moderno di awendia pa loke ta relashonnan entre hende ku hende, sigur entre nos tur (16 mion alma) ku ta Hulandes.
Den e konteksto aki e Lei VIA no ta un solushon, sin diskriminá entre Hulandesnan den Reino pero e Lei VIR (VerwijsIndex voor Risicojongeren) si ta un solushon pa trata di buska un salida pa e Hóbennan problemátiko na Hulanda i na kualke di e otro 6 teritorionan Hulandes den Reino.
Den kombersashonnan entre islanan MAC (Sxm, Aua i Cur) i Hulanda, ainda e punto aki no a subi mesa na un manera prominente, pasobra e islanan a bin ta pone otro prioridatnan den e deliberashonnan pa yega na inter-relashonnan mas práktiko i harmonioso den Reino.. Pero tempran òf lat e punto di diskriminashon entre siudadanonan Hulandes riba e diferente teritorionan aki tambe lo subi mesa den e deliberashonnan entre Hulanda i islanan MAC pa yega na relashonnan estatal nobo. Tin tur indikashon ku mobilidat di siudadanonan den Reino entre e diferente teritorionan den Reino lo bira kada bes mas grandi.
Pa mas informashon riba e topiko aki subi Website: www.arcocarib.com i bai back issues Kòrsou ARCO 16 i tambe
http://antilliaans.caribiana.nl/articlesbytag?tag=VIA
http://antilliaans.caribiana.nl/articlesbytag?tag=VIR
http://antilliaans.caribiana.nl/articlesbytag?tag=risicojongeren
MAS BACKGROUND:
VerwijsIndex voor Risicojongeren
Minister André Rouvoet van Jeugd en Gezin en een aantal Nederlandse gemeenten hebben 17 oktober de Landelijke Verwijsindex Risicojongeren (VIR) ondertekend. Daarmee is de verwijsindex officieel in werking getreden. In de index worden jongeren geregistreerd die regelmatig in de problemen komen.
De VIR is iets anders dan de VIA, de Verwijsindex Antilliaanse Jongeren. Daarvan heeft de rechter eerder bepaald dat die discriminerend is, na bezwaren van de belangenorganisatie OCAN wegens de registratie op basis van afkomst. Minister Ella Vogelaar van Integratie heeft overigens beroep aangetekend tegen de beslissing van de rechter.
De gemeente Almere is een van de steden die de VIR heeft ondertekend. Wethouder Haanstra van Jeugd zegt dat de verwijsindex nuttig is om snel te kunnen handelen als een jongere bij meerdere instanties bekend is: “Ook als gezinnen verhuizen wordt er in de nieuwe gemeente snel gezien dat er al instanties bezig zijn geweest met zo’n kind”.
Almere had al een eigen index, maar deelt die informatie nu met andere gemeenten, zodat ‘de mazen in het net kleiner’ worden. Registratie van de etniciteit zit niet in de VIR, maar Almere was daar onder voorwaarden wel voorstander van. “Wij wilden een bepaalde doelgroep, die heel erg mobiel is, in de gaten kunnen houden.”
Haanstra denkt dat de VIA overbodig is als de VIR eenmaal een landelijke dekking heeft. Nu hebben nog maar drie gemeenten de verwijsindex ondertekend. “Als dit landelijk werkt, zou dit ook Antilliaanse jongeren moeten kunnen signaleren”. Het beroep van minister Vogelaar tegen de afwijzing van de VIA begrijpt de wethouder wel, omdat het nog even kan duren voor die kan opgaan in de VIR.


text:
Kiko mi por hasi si mi situashon a kambia?
Si tin echonan nobo òf sirkunstansianan ku a kambia despues ku bo a haña un desishon negativo riba bo petishon (bo no a haña un pago), bo por entregá un petishon pa revishon. Schadefonds e ora ei tin mester di prueba tokante e echonan nobo òf sirkunstansianan ku a kambia. Ta evaluá bo petishon di nobo i bo lo haña un desishon nobo.
Un ehèmpel: Schadefonds a rechasá bo petishon pasobra e investigashon tabata andando ainda i pa e motibu ei no tabata sufisiente kla kiko eksaktamente a tuma lugá (motibu, manera un ke otro a sosodé i sirkunstansianan di e delito). Pero awor e investigashon a terminá i for di esaki ta resultá klaramente kiko presis a tuma lugá. Den e kaso ei bo por entregá un petishon pa revishon.
Ofisina Yudansa pa Víktima por yudá bo ku e entrega di un petishon pa revishon.


text:
Webinar 25 aniversario
“Ami ta rekonosé adikshon”
Durashon: 4 seshon online
Dianan: 27, 28, 29 i 30 di yüni 2022
Orario: 17:30 - 20:00 (orario di Kòrsou)
27 di yüni 2022
- Adikshon ta un malesa
- Impakto di adikshon riba mucha
28 di yüni 2022
- Adikshon na suku
- Adikshon na internèt i gaming
29 di yüni 2022
Tópikonan:
- Schematherapie i adikshon
- E ta stim’é mas ku ami! (Adikshon den un relashon)
30 di yüni 2022
- Maneho di alkohol i droga na boka di trabou (Alcohol- en drugsbeleid)
- Yudansa obligatorio pa kliente ku no ke kuido (OCS en dwangopname)
Sprekers
Sera konosí ku tur e profeshonalnan ku tin e plaser di enrikesé bo konosementu den e webinar.
Mirando e diferente problematikanan ku klientenan tin durante nan tratamentu di nan problematika di adikshon, Verda a sigui diferente treinen, kurso i nasholing riba e area di Cognitieve Gedragstherapie, EMDR, Schematherapie i verslavingszorg. Sigui desaroyá su konosementu i di su koleganan e ta mira komo un parti sumamente importante di e kuido profeshonal ku FMA ta brinda komo e sentro di konosemtu di adikshon na Kòrsou.
Yanieck ta trahando na Sentro pa Inovashon i Guia Edukashonal (SIGE), den e departamentu di School extern Multidisciplinair Advies Team (SMAT). Banda di esei e ta duna colleges na studiantenan di e estudio Toegepaste Psychologie na UOC i parttime e tin su propio praktika ortopedagogiko Grow with me Orthopedagogie.
Mi tin un fondo den enseñansa di tópikonan manera Farmakologia, Terapia, Neurosiensia, Etika i Medisina Klíniko.
Tambe mi tin eksperensia ku malesanan di adikshon, tantu den área laboral komo di enseñansa esei ta inkluí téknikanan di entrevista médiko i téknikanan di relashon interpersonal, atkerí pa medio di treinennan spesífiko.
Ademas mi tin ekspertisio den investigashon di aspektonan neurobiológiko i farmakológiko den dependensia di droga i konsekuensianan di uso di e supstansia riba komportashon. Mi investigashon ta inkluí droganan (remedinan) usá pa trata dependensia di supstansianan adiktivo ku ta permití pa traha riba kambionan neurosikológiko asosiá ku adikshon i lo yuda pa haña e manera pa biba i gosa di bida sin uso di e supstansianan adiktivo.
Despues di finalisá su master den sikologia klíniko na San Jose, Costa Rica, Rosâne a bin bék na su isla: “Dushi Kòrsou”. E la traha 18 aña na Fundashon pa Maneho di Adikshon desaroyando diferente programa di tratamentu. Despues e la funshoná komo koordinadó di diferente departamento di tratamentu amulante i durante e delaster 3 aña el a traha komo “zorgmanager” di FMA.
Banda di su trabounan na FMA, e ta traha tambe komo sikólogo den su práktika privá ku ta speshalisá den diagnóstiko i tratamentu di mucha.
Rosâne ta un terapista kognitivo-konduktual speshalisá den adikshon. Ademas e ta un terapista di EMDR (terapia pa trouma) i “Christian coach”.
``Mi fókùs ta riba kontribuí na bienestar di hende, den yuda nan bira e vershon di nan mes.``
Irodice a traha den diferente proyekto i funshon tantu na Kòrsou komo na Hulanda komo diseñadó di instrumento práktiko, diseñadó di trayekto di yudansa, diseñadó i dunadó di tayer, dosente i guia di estudio na nivel di HBO, mediadó, guia den grupo, pareha, famia i individual, i analítiko i konsehero sikológiko. Esakinan den areanan manera e.o. adikshon, kapasidat i desaroyo kognitivo i sosial, enseñansa i edukashon, relashon familiar, relashon romantiko i desaroyo sosial i emoshonal.
For di 2013, Irodice pa medio di su kompania Choice Change & Chance B.V. ta kumpli ku su pashon pa promové desaroyo personal di tur miembro di nos komunidat.
Tambe Sonaly ta un treiner sertifiká di NLP (Programado Neuro Linguístiko) i aktualmente e ta hasi Financial Coach Master Training di Dave Ramsey.
E ta un di e treinersnan sertifiká den Adikshon na FMA, i huntu ku otro treinernan ta duna diferente treinen na kompanianan i dosentenan di skolnan.
Durante di e webinar Sonaly lo trese e tópiko di Maneho di Alkohòl i Droga pa kompania- i skolnan.
E tabata trata primeramente petishonnan ku mester a wòrdu presentá den korte en konekshon ku kuratela ku ingreso den un klínika di adikshon òf hospital sikiátriko. For di aña 2021 e ta forma parti di e tim di tratamentu di FMA. Den e mesun aña ei el a sigui e kurso di Praktijk Ondersteunende Huisartsenpraktijk. Desde e temporada ei e ta ehersé e funshon di POH GGZ un bia pa siman na un ofisina di dòkter di kas. Riba djárasonnan e ta risibí kliente na Sentro Médiko Sorsaka. E lokashon aki ta primeramente pa klientenan ku tin sierto difikultat pa dal e stap pa mèldu nan mes na e lokashon prinsipal di FMA.
Durante su karera te ku aworaki Sra. Juana a partisipá ku hopi entusiasmo na diferente kurso, treinen i seshonnan di informashon, tantu interno komo eksterno. Tur esakinan prinsipalmente riba e tereno di adikshon i ku e meta final pa ofresé kada kliente un mihó servisio.
Dikon ta importante pa bo partisipá
- Enrikesé bo konosementu riba e tereno di adikshon i komprondé dikon adikshon ta un malesa.
- Haña tep balioso kiko pa hasi den situashon di adikshon òf situashon di rísiko di adikshon
- Sera konosí mas di aserka kiko ta e yudansanan ku tin pa ku adikshon.
- Reforsá kontakto entre abo i FMA.
- Pa huntu sostené e proseso pa yega na rekonosé adikshon komo malesa aki na Kòrsou.
SILVER JUBILEUM
Nafl.
50,-
Pakete “silver jubileum” ta inkluí:
- Live streaming tur 4 dia
- Handouts di Powerpoint digital di tur 4 dia
- Video di tur 4 dia di webinar disponibel pa 2 siman
REGISTRÁ AKI
PAKETE SPESIAL
Nafl.
65,-
“Pakete spesial” ta inkluí:
- Ticket di FMA-Walk (ku lo tuma lugá 26 di yüni 2022)
- Live streaming tur 4 dia
- Handouts di Powerpoint digital di tur 4 dia
- Video di tur 4 dia di webinar disponibel pa 2 siman
FMA Walk = SOLD OUT!
Bo por partisipá na Webinar si ahinda!


text:
Jan Roodzant a bai Grecia
Jan a participa na 4 session Medayistanan Olimpico y Olympiers
Ex-atleta Olimpico, Jan Roodzant a bishita e di 4 session Medayistanan Olimpico y Olympiers na Grecia
Di 2 pa 9 di juli ultimo a tuma lugar na Olympia, Grecia e di 4 session medayistanan Olimpico y Olympiers. Olympia ta un cuidad unda e prome Weganan Olimpico a tuma lugar esaki prome cu e era di Christo. E ruinanan ainda ta visibel y cada 2 aña e candela Olimpico ta wordo sendi pa asina cuminsa su recorido largo pa e cuidad unda e proximo Weganan Olimpico lo tuma lugar.
Durante di e session nan diferente lectura a wordo teni duna pa specialistanan cu sa di e historia di e Weganan Olimpico, e influencia di e media, e obstaculonan cu atletanan por encontra, e rol di e atletanan elite despues y durante nan carera.
Na banda di esaki e atletanan y ex-atletanan ta discuti riba e problemanan actual y con cu nan posicion como role model por resalta miho pa asina e spirito y pensamento Olimpico wordo traspasa pa atletanan cu un dia ta soña cu dicho weganan. No solamente riba tereno di prestacion y resultado cu ta centraal pero tambe riba tereno di enseñansa y paz. Ehempel nan ta e projectonan mundial pa promove movecion y deporte pa nos muchanan rond mundo, un muestra cu hopi por wordo logra atrabes di deporte. Un otro ehempel a ta e union cu mundo por a mira den e ultimo Weganan Olimpico di Invierno ora cu Korea Noord y Sur a participa bou di un solo bandera. Dos pais dividi pa diferencianan politico a uni atrabes di deporte.
Jan tabata masha contento di por a representa Aruba den e sessionnan aki.


text:
Aruba
drs. Marisol Lopez-Tromp riba landspakket: Cuanto mas pueblo mester absorba reforma?
Parlamento di Aruba a reunion informativo cu Directie Wetgeving en Juridische Zaken (DWZ) riba Rijkswet Caribisch Orgaan voor Hervorming en Ontwikkeling (COHO) y Rijkswet Aruba financieel toezicht (RaFT). E reunion no tabata publico y durante esaki e representantenan di DWZ a duna presentacion na e parlamentarionan.
Lider di Fraccion MAS a haci pregunta na esunnan presente di Directie Wetgeving y Finansas. E representantenan aki a splica riba e parti tecnico di COHO y RaFT. drs. Marisol Lopez-Tromp a enfoca un poco mas diep riba kico te cu aworaki di landspakket ta den proceso pa ta ehecuta. Parlamento ta na bispo pa bay entrega pregunta pa loke ta e leynan di COHO y RaFT prome cu 13 di mei. Awo ta turno di e parlamentarionan pa haci esey den un relato.
Na mes momento dos aña pasa gobierno a aproba e landspakket cu prome minister a firma y a bay di acuerdo cu Hulanda pa bin e trayectorio aki. Cada bes cu tin e relato na parlamento ta puntra con leu esaki ta. MAS ta mira cu den e landspakket, di cual Lopez-Tromp a mira den tur e añanan di politica, cu tin cierto decision of cierto paso mester ta tuma pa asina drecha aparato publico, pa hacie mas eficiente, decision den parti laboral, di parti e permisonan. Tambe punto por ehempel den parti social, di educacion.
Segun e parlamentario, nan sa cu ya caba tin bishita ta tumando luga di experto di aki y afo pa yega na doorlichting di departamento. Nan ta den e stapnan con pa bay mehora diferente di e departamentonan y no solamente den funcionamento, pero cambio di ley pa futuro pa pais Aruba. E esencia ta cu e Lopez-Tromp ta mira hopi aspecto den landspakket no ta nobo. Hopi di nan ta aspecto den transcurso di aña, pa no bisa decada, e gobiernonan a keda hala dilanti pa futuro.
Pa mas lesa den proximo edicion di TREMPAN.COM.


text:
Korsou
Frakshon di MAN kier sa si: Servisio di Brantwer ta disponé di ekiponan pa por duna asistensia aktualmente
Frakshon di MAN ta hopi preokupá pa e kasonan di robo ku a tuma lugá na brantwer. Esaki sigur ta debilitá e asistensia ku brantwer lo mester duna ba momentu ku tin aksidentenan di outo grave.
Ta di 3 biaha esaki ta sosodé ku ta hòrta ekiponan pisa di brantwer i bai kuné. Manera ta konosí na Kòrsou por tuma nota ku tin vários aksidente ta tumando lugá ku sierto di nan ku konsekuensia fatal. Pa e motibu aki ta importante pa sa kiko ta e status di brantwer pa ku ekiponan ku nan mester traha kuné.
Pa e motibu aki nos a manda un karta ku algun pregunta na Minister konforme artikulo 96 di reglamento di orden, mirando ku algun siman pasa ya kaba nos a manda un karta na minister na momentu ku e robo na brantwer barber a tuma lugá. Preguntanan ku frakshon di MAN a hasi ta:
1. Brantwer di Kòrsou ta dispone di ekiponan pa por garantisá asistensia?
2. Tur warda ta ekipá ku esaki?
3. Tin un trayekto di investigashon ta kanando?
4. Ta bai ahustá medidanan di seguridat na e pòst di brantwer? Mirando ku fasilidat e
malechornan ta hòrta ekiponan bai kuné?
Frakshon di MAN ta kondená e akto di ladronisia na servisio di brantwer. E situashon aki ta krea e situashon ku pueblo ta pèrde e sentido di seguridat. Esaki konsiderando ku ta un atake riba servisio di asistensia na pueblo pero ta usando e materialnan aki pa komete robonan grandi. Frakshon di MAN ta spera ku mas pronto posibel hustisia pone man riba e malechornan ku a komete e aktonan aki. Pero tambe pa Gobièrnu pone atenshon riba e situashon aki.


text:
Britney Spears a haci un denuncia e siman aki, a traves di su propio testimonio hudicial, e situacion cu el a wordo somete cu a marca e ultimo 13 añanan di su bida: tur esaki causa pa e parti economico y legal cu principalmente su tata, Jamie Spears, a eherce riba dje. E interprete ta haci su tata responsabel pa hopi caso di depresion profundo cu el a cay den dje, door di haya su mes prohibi di su libertad momento cu e mester maneha su asuntonan mas personal.
De e forma aki, e artista pop a confirma hopi di e teorianan di e movimento #FreeBritney desde ya mas di dos aña, cu e ‘encarcelacion’ sutil y disimula di e diva. Durante henter e periodo ey, incluyendo e lockdown door di e yegada di coronavirus, Britney a trata di pone bon cara den mal tempo, vooral pa no mustra ningun debilidad dilanti di su fans, cu video y mensahenan di Instagram, cu tabata resalta un optimismo excesivo, cu tabata resulta bastante sospechoso. Awo e artista kier a disculpa cu tur su admiradornan den e esfera virtual, precisamente pa trata di tapa henter e sufrimento cu e tabata sufri tras di e portanan cera den cuatro muraya.


text:
Atento: Refineria di Kòrsou mester tene kuidou i investigá posishon di Conoco Philips.
Isla—Aparte di retonan imponé pa organisashonnan ambiental, re-apertura di Refineria Isla lo konfrontá mas problema. Si un drùpel di krudo prosedente di PDVSA drenta Bahia Santa Ana, Conoco Philips, por bira un faktor. Segun relatonan internashonal, apesar di a purba, intermediarionan no a logra solushoná e konflikto entre e dos kompanianan.
For di ougùstùs 2020, e kompania internashonal, Conoco Philips, a pone beslag riba tur depósito i tráfiko di krudo pa islanan karibense den reino. Esaki ta nifiká ku PDVSA por tin restrikshon di manda krudo Kòrsou. Ta trata di un desishon di korte ICSID (World Bank’s International Settlement of Investment Disputes) pa duna Conoco Philips derechi di pone beslag riba propiedatnan sirkulante i fiho di PDSVA. E desishon a lanta un ola di interes prosedente di mas kréditornan pa kleim 40 bion dòler di debe fo’i PDVSA. Te ku 2022, ainda PDVSA no a finalisá na kumpli.
Aparte di Conoco Philips tin mas kompania ku na 2020 a aktua kontra di propiedatnan di PDVSA na Kòrsou. Eks distribuidor di PDVSA, White Beach SNC LLC, tambe ta una. Na ougùstùs 2020, den korte sivil di distrikto na New York, e kompania a entrega un keho di 25 mion dòler (U$)n kontra di PDVSA pa un retraso den pago di obligashon finansiero riba bolsa di invershon. E problema a kuminsá for di 2007 despues ku eks presidente di Venezuela Hugo Chavez a nashonalisá hopi operashon na e pais. Un otro trayekto pa RdK te posibilidat pa Venezuela kuminsá “swap” nan petroli i manda e krudo brutu bek pa Kòrsou rafiná bou di otro doño. E posibilidat aki ta limitá, debí ku Conoco Philips, ta bon na altura di tur barku ku ta saliendo fo’i Venezuela ku krudo i den nan beslag nan tabata hopi spesífiko riba nan nòmber, kargamentu i fecha di depósito.
E restrikshonnan di Conoco Philips na 2020 a yega hopi leu. Den korte sivil a trata un petishon di protesta unda tabatin indikashonnan bastante konkreto, ku Conoco Philips a laga pone hasta beslag riba pagonan ku Aqualectra mester hasi dirèkt òf sea indirekt na PDVSA, via di nan kompania yu na Kòrsou, Refineria Isla BV. Tambe Conoco a yega di pone beslag riba Curoil tambe. Aqualectra por ehèmpel, pa por skapa di Conoco, mester a entrega, mediante nan abogado Eric De Vries, un protesta riba petishon di imponé un beslag di tersera parti di Conoco Philips riba pagonan na Refineria Isla BV. Refineria Isla BV, ku ta un kompania yu di PDVSA, i tabata entrega Aqualectra kombustibel i asfalt. Pa esaki, Aqualectra ta paga Refineria Isla BV dirèkt. No ta konosí di e PMO den eskoho di e sosio stratégiko a tene kuenta, si e bidder lo dependé di e krudo venezolano.


text:
STRAIT OF HORMUZ – Cuater barco di e Guardia Revolucionario Irani, a nabega cerca di un destroyer di misil Mericano den awanan internacional diahuebs den un encuentro “insigur y inprofesional”, segun Marina Mericano diaranson.
USS Nitze a tira 10 flare di advertencia y a pita na e barconan Irani pero no a haya un respuesta.
Cuater boto a bin dentro di 275 meter for di nitze, forsando e cambia di curso, aunke cu tabata tin drillnan di petroleo peligrosamente cerca, pa evita un posibel colision.
E incidente di diahuebs a sosode den e strategicamente importante Strait of Hormuz.
Marina ta acusa Iran di acosa e barco di guera y kibrando ley internacional.
“E sorto di actionnan insigur y inprofesionl aki, por hiba na escalacion y miscalculacion, cu por inicia cu medidanan defensivo adicional,” un vocero di Marina a bisa diaranson. “Oficialnan tin un obligacion inherente pa auto defensa.”
No tin ningun splicacion te asina leu for di Iran.
Iran brevemente a tene 10 marinero Mericano cautivo na Januari despues cu accidentalmente a bay den awanan Irani.
Fuente: Voice of America


text:
Publiká riba 02 Sèptèmber 2019
RETIRO BOLUNTARIO
Gobièrnu ta introdusiendo diferente ahuste interno dor di hasi ménos gastu i alabes sigui fortifiká su aparato públiko. Un di nan ta retiro boluntario, kaminda un grupo di ámtenar mes por skohe pa baha ku penshun promé ku e edat di 65 aña sin keda finansieramente afektá.
FORTIFIKÁ APARATO PÚBLIKO
Gobièrnu ta konsiente ku un aparato públiko produktivo tambe ta yuda baha gastunan, i a kuminsá hasi esaki kaba. Pa logra e meta aki, ta importante pa ámtenarnan ta motivá i bon ekipá. Ku esaki na mente, Gobièrnu ta bai invertí den su personal pa medio di formashon i sistemanan mas moderno i inovativo pa traha kuné.
OB NA FRONTERA
For di 1 sèptèmber 2019, Gobièrnu ta kobrando 9% di OB solamente na momento di importashon di produktonan. E subida aki pues ta konta solamente na frontera. Tur sobrá kaminda e porsentahe ta keda igual. Ke men si un produkto tabata 6%, e ta keda e mesun 6% despues di 1 di sèptèmber 2019. Ademas produktonan di e makutu básiko tambe ta keda 0%.
VERPLICHTINGENSTOP
Un manera pa balansá presupuesto di pais ta pa medio di ‘verplichtingenstop’. Di e forma aki Gobièrnu a kuminsá serka su mes dor di kuminsá kontrolá mas mihó e fluho di sèn ku ta drenta i sali kaha, introdusiendo un sistema kaminda mester tin aprobashon adelantá i tin dunamentu di sanshon na momentu ku desviá di esaki.
AKSEINS
Pa trese mas sèn den kaha di pais, a subi akseins riba serbes, alkohòl destilá, sigaria i biña. E siguiente ilustrashonnan ta duna un bista rápido di e subida ku a drenta na vigor for di 1 sèptèmber 2019.
AKUERDO DI KRESEMENTU
E akuerdo di kresementu ta stipulá meta pa trese e.o. mas sèn den kaha di Gobièrnu, krea mas kupo di trabou i drecha e situashon sosial di nos pais. Kòrsou mes ta bai hinka mas konosementu den su propio aparato públiko pa yuda realisá esaki.


text:
Centro Dominguito a sali riba bon pia den e weganan di play-off entre seis tim, esta ‘Kaya 6’. E tim kampion di Kòrsou a gana ayera, djaluna 14 di mei 2018, ku skor di 2-1 di Union Deportivo Bándabou (Undeba).
Despues dje bueltanan preliminar, awor Federashon Futbòl di Kòrsou (FFK) ta organisá ‘Kaya 6’. Esaki ta bai entre e timnan Jong Holland, Vriendschap Eendracht Sterken Tegen Alles (VESTA), Centro Dominguito, Skèrpènè, Undeba i Inter Willemstad.
Esaki ta despues ku e bueltanan preliminar a terminá ku Jong Holland na kabes ku 38 punto. Na di dos puesto a keda e tim di Vriendschap Eendracht Sterken Tegen Alles (VESTA) ku 30 punto. Centro Dominguito a kaba na di tres lugá ku 28 punto. Union Deportivo Bámdabou (Undeba) i Skèrpènè a terminá empatá na di 4 puesto ku 27 punto. Inter Willemstad i Victory Boys tambe pues a kaba e prekampionato empatá ku 26 punto, pero Inter ta esun ku a klasifiká.
Den e promé enkuentro di ‘Kaya 6’, Jong Holland a gana ku skor di 3-0 di Inter Willemstad. Despues tabatin e wega entre VESTA i Skèrpènè ku a sali empatá na 1 gol.
Ayeranochi Centro Dominguito a superá Undeba ku skor di 2-1. E golnan dje tim kampion di Kòrsou a keda anotá pa Samuel Matheus na di 43 minüt i Shairon Bernardus na di 82 minüt. Dexter Cicilia na di 61 minüt a salba honor pa Undeba.
Jong Holland i Centro Dominguito tin 3 punto for di 1 wega, VESTA i Skèrpènè tin 1 punto for di 1 enkuentro i Inter Willemstad i Undeba tin 0 punto den 1 konfrontashon.
Jong Holland a sali riba bon pia anotando dos gol den e promé tempu. Charlie Martina a skor na di 13 minüt, miémtras ku Randel Winklaar na di 21 minüt a amplia e ventaha. Jurensley Martina na di 81 minüt di wega a hinka e di tres gol kontra Inter Willemstad.


text:
Pa hopi adulto e experencianan amargo y tin ora hasta doloroso ta contribui na e formacion di nan caracter, personalidad y e manera con nan ta anda cu otro persona. Lamentablemente algun di e experencianan menos placentero ta resulta den trauma, cu por tin efecto a lo largo y den e añanan despues cu esaki a tuma lugar. Por ehempel: un infancia dificil caminda tabata tin divorcio, a mira of tabata victima di violencia domestico na cas, perdida di un mayor of familiar cerca, abuso sexual, emocional of fisico, y tambe negligencia.
E impacto di trauma infantil riba e persona adulto ta varia pa cada persona y si esaki no ta ricibi e atencion y ayudo necesario, e consecuencianan ta inclui problema; mental, emocional, dificultad cu pareha den relacion y adiccion y entre otro loke ta conoci como ‘post-traumatic stress disorder’.
Trauma y Post-Traumatic Stress Disorder
E eventonan traumatico manera; un accident, perdida of abuso, cu a sosode y cu un persona a experencia na un cierto punto den nan bida, por provoca e reaccionnan emocional of fisico, specialmente si e eventonan similar sosode atrobe despues di tempo. Post-Traumatic Stress Disorder mihor yama PTSD ta conoci cerca e militarnan, cu a experencia un guera, caminda yen di persona a fayece y e daño cu a haci debi na consecuencia di esaki. E persona cu a pasa den un evento traumatico ta keda haya flashback, memoria visual, ‘nightmares’ y ansiedad, como cu nan no por caba di procesa e experiencia aki. PTSD ta afecta un persona completamente di e forma cu e ta bira dificil pa confia, habri y tin relacion saludabel. Un otro ehempel ta un persona cu tabata victima di abuso sexual of emocional, cu ta pasa den dificultad segun tempo, pa por ta intimo cu un persona of su propio pareha, como cu ainda e memoria di e abuso ta fresco, hasta si esaki a pasa hopi aña atras.
Efecto Riba Relacion di Pareha
Tin ora den un relacion por pasa cu un pareha ta sinti cu su partner no por mustra afeccion of ta cariñoso den e sentido, cu e ta tene un muraya entre ambos como un mecanismo pa proteha su mes. Consecuencia di esaki ta, cu por crea e problemanan den e relacion, specialmente si e comunicacion no ta optimal. Otro forma con trauma ta manifesta su mes den relacion di pareha ta, cu persona cu a pasa door di esaki:
• tin inhabilidad of dificultad pa ta intimo
• ta aleha frecuentemente
• no por contene of tin dificultad pa contene emocion
• expresion di hopi rabia sin un motibo
• fisicamente of emocionalmente abusivo
• “overprotective”
• ta hopi dependiente di e pareha den e forma cu e ta haya ansiedad, ora e no ta haya siguransa di algo of tin miedo, ora e pareha sali bay un caminda of keda un cantidad di ora sin contesta
Un persona cu tabata neglisha of no tabata haya e cuido y trato manera debe ser como mucha, por crece sea ta mucho dependiente di su pareha, cu e ta yega na un extremo di bira “over-attached” of den algun caso, e no por expresa amor of e sentimentonan di amor cu su pareha, paso nunca el a conoce esaki. Trauma por crea no solamente un presion riba e personanan rond di e victima, pero tambe ta un factor, cu ta responsabel pa hopi caso di violencia domestico y abuso den cualkier forma. P’esey ta importante pa refleha riba situacion cu kisas tabata traumatico na un cierto punto of cu tabata tin un impacto fuerte y papia abiertamente di esaki cu un profesional of persona di confiansa. A pesar cu esaki ta e eventonan cu a pasa hopi tempo pasa, e marca cu esaki ta laga atras, por ta pa bida largo.
E Factor Cardinal pa Surpasa Trauma
Fortunadamente tin un factor cu tur hende ta posee, cu ta e punto cardinal pa yuda surpasa evento y e experencianan traumatico. E teoria di resilencia “resiliency” ta basa riba e habilidad, cu tur persona tin pa “bounce-back” di situacion cu ta crea stress. E formanan pa reconstrui resilencia ta inclui relacion y conexion fuerte cu famia y amistad. Tambe formando parti di club of organisacion, caminda bo ta sinti bo sigur y apoyo ta aporta na resilencia. E sosten y positivismo di esunnan cu bo ta rondona bo mes, tin un efecto grandi riba con bo ta procesa e circumstancianan di bida. Sea optimista y tene un imagen positivo di bo mes. Por ultimo mira tur situacion den perspectiva y trata na bira mas consciente di bo pensamentonan y con esaki ta afecta bo emocion- y accionnan.
Algun circumstancia di bida ta inevitabel y tin ora, e dolor ta laga un marca atras, cu por afecta nos pa bida largo. Sinembargo, nos mester bira consciente, cu nos tin e habilidad pa cambia nos situacion y futuro. E caminda di victima pa sobreviviente ta uno sigur largo, pero no imposibel! Pa e motibo ey, ta importante pa keda optimista y habri pa combersacion, cu por trece claridad y asina “bounce-back” mas fuerte cu nunca.


text:
Mi ta sumamente contento cu mi a crece cu votonan personal cu 300% compara cu na aña 2013. Mi campaña no tabata uno facil pero nos a logra. E sosten di nos digno pueblo ta mi forsa. Semper pone nos pais prome cu cualkier partido politico of interes personal. Mi ta hopi agradecido pa bo sosten den e ultimo eleccion pa Parlamento September 22, 2017. Aunke mi no a logra pa bira un representante den Parlamento cu votonan preferencial mi ta eternamente agradecido pa esnan cu a deposita nan confiansa di voto den mi persona. Siman pasa diahuebs a cera e periodo di Parlamento 2013-2017 y e di nuebe (9) Parlamento di nos pais. Diabierna ultimo a instala e Parlamento nobo transitorio pa 2017-2021 y e siman aki casi sigur lo yega na un Gobierno di coalicion entre e partidonan MEP/POR/RED. Cu esaki tambe lo oficialisa e Parlamento nobo number dies (10) y alaves un era nobo den politica Arubano. Nos di partido Movimiento Electoral di Pueblo (MEP) ta comprometi atraves di nos programa di gobernacion 2017-2021 presenta pa brinda nos digno pueblo e mihor gobierno posibel. Uno cu un signatura Social Democrata butando e ser humano central, crecemento economico, leynan pa proteha e clase trahado y pa brinda e mihor calidad di bida pa nos pueblo cu nos recursonan.
Masha danki pa boso sosten den e trabao noble y alaves difícil como candidato politico. Dios bendiciona Aruba y nos digno pueblo!!!


text:
“Mi ta bay busca un futuro den futbol cu mi no por haya ‘kinan na Aruba”, ta e palabranan di Ricky Hodge riba un decision cu el a tuma pa cambia e rumbo di su bida. E delantero di e ekipo di Dakota ta subi avion awe tardi pa bay traha riba su soño di ta un futbolista profesional. Ricky a yega di hunga pa teamnan Nacional, Britannia RCA y Riverplate, semper cu e number 11.
Ricky ta conoci como un futbolista na Aruba pero tambe pa ta e yiu homber di Natalie Tromp y Hubert Kock (Ski) cu hopi tabata conoce como adictonan ambulante, ambos ya fayeci, pero riba kendenan semper Ricky a papia habri na tur cu kier a duna oido. Ricky, kende a lanta den un famia cu a dune amor, a siña di futbol y a lante leu di droga. Su origen no ta defini ken e ta pero si a siñ’e di scohe pa un bida saludabel semper. “Mi kier bay traha un mihor futuro pa mi yiunan”, e hoben di 25 aña a confesa na Xclusivo Magazine.
Xclusivo Online lo presenta un programa mas profundo di un entrevista cu nos a tene cu Ricky prome cu el a subi avion, rumbo pa Hulanda. Nos ta desea Ricky Hodge tur exito di mundo.


text:
Aruba
Art is Fun a exhibi mas di 150 obra pinta pa mucha
Scol di Arte Art is Fun, cu tin un seccion aki na Aruba, a tene un exhibicion na The Ritz-Carlton, unda nan a mustra trabou di henter un aña, c’un mencion special n’e maestro Pablo Picasso. Nan a haci un escogencia pa Pablo Picasso como un inspiracion p’e muchanan cuminsa traha riba pintura, figura humano.
María Magdalena González, fundado di Art is Fun como movemento artistico, a splica cu Picasso ta un maestro cu por siña hopi di dje y p’esey nan ta bay sigui traha a base di tur su trabou di influencia. E muestra di Picasso ta algo hopi emocionante, pasobra por mira e muchanan desde cinco te diescuater aña ta imita Picasso.
Ta hopi importante pa mustra con e obranan dje muchanan a keda y tin mas di 150 obra. Tabata trata di trinta mucha di Aruba cu a haya e oportunidad di crece den arte. González a sigui bisa cu e arte ta compaña nan, cu arte sea su actividad di preferencia of compañero di preferencia. Nan tin un mision importante pa haci ademas di a entrega diasabra awards. Nan ta desaroyando arte digital, como futuro, e vanguardia di arte.
Eleonora Farci ta un artista y a conta cu su experencia ta hopi bunita. Semper el a gusta pintura. Durante un luna el a pinta shete pintura, pero tambe e gusta imaginacion y pop art. Farci gusta pintura, pasobra na momento cu e ta pinta e ta sinti su mes hopi relaha.
Johrainne Lacle-Giron, mama di Jobriel y Nivlainne, a splica cu su dos yiunan tin algun aña caba ta bayendo e scol di arte. Lacle-Giron ta mira cu su yiunan gusta arte y ta avansa den dje, p’esey e ta contento. Den scol e ta yuda nan hopi, pasobra nan tin hopi mas imaginacion, ta mas structura ya cu nan sa con pa pensa. Ta importante cu nan gusta y por mira cu nan ta avansa den esey tambe. Nan a yega na e scol aki door cu Lacle-Giron a mira riba Facebook informacion y el a tuma contacto cu e juffrouw. Asina ey el a hiba su yiunan pa un test cu a bay hopi bon y awo nan ta bayendo les pa un aña y un bes pa siman.
Loke Kaelan Richardson, artista, a gusta dje les ta cu el a pinta su prima, mama y tanta. E kier sigui bay e les y ta haya cu e les ta hopi leuk pa pinta. Tambe cu e kier bira un artista ora bira grandi.
Rapel Muntslag, mayor di Isora, a bisa cu el a ripara cu e muchanan a bay dilanti. Ya caba a tene exhibicion y a ripara cu e muchanan a cuminsa traha miho riba nan arte. E ta haya cu tabata algo bon cu a organisa e exhibicion.
Pa mas lesa TREMPAN.COM.


text: Diamars mainta a drenta informe di un accidente cu hende herida riba e caminda di E.J. “Watty” Vos blvd. na altura rotonde Tanki Leendert, mesora a dirigi tanto polis como ambulans na e sitio. Na yegada di e patruya a topa cu un chaos den trafico y mester a regla esaki urgentemente. Pa locual ta e accidente ta cu un auto di huur di un compania cu ta duna rijles e chauffeur tabata coriendo cu velocidad masha halto y purba pasa memey a bay dal riba wiel cu wiel di un Toyota Corolla na banda robez di e caminda den e fila y a bay halto y kentel cay den banda mientras e Corolla door di e maniobra a ser pusha dilanti y a dal tras di un Mitsubishi s.u.v. DEn e Corolla door di e impacto cu mucha sinta dilanti na banda cu pa casualidad awe mester pasa su examen y tabata ser hiba school pa pasa esey a dal su cabez y ta asumi cu e lo a ricibi un hersensschudding. Un ambulans cu tabata bayendo su post bek pa baha warda a para y brinda asistencia na e prioridad cu a presenta y a atende e mucha mientras un otro ambulans a pasa pa buske. Na yegada di e otro ambulans nan a atende e victima hoben y a transporte pa hospital. Ban spera cu school por tene consideracion pa e mucha aki cu a hay’e den un accidente y no strobe pa e por supera su trauma y pasa su examen.


text:
Tag Archives: notifica AO
Ceramento Oficinanan di SVb 26 y 27 mei 2022
En conexion cu Dia di Ascencion y un ATV diahuebs 26 y diabierna 27 mei 2022 tur oficina di SVb Aruba ta cera. Pa notifica AO SVb tin orario adapta – Por notifica AO Online di 7:00 AM pa 9:00 AM di mainta. – Por notifica AO via telefon 527-2782 di 7:00 AM pa 11:00… Mas Informacion
Feliz Dia di Obrero
Riba e dia special aki SVb Aruba ta desea henter e comunidad laboral di Aruba un Feliz Dia di Obrero. Un Aruba trahando hunto ta forma un miho mundo pa un y tur!
Ceramento Oficinanan di SVb 2 mei 2022
En conexion cu Dia di Labor dialuna 2 mei 2022 tur oficina di SVb Aruba ta cera. Pa notifica AO SVb tin orario adapta: – Por notifica AO Online di 7:00 AM pa 9:00 AM di mainta. – Por notifica AO via telefon 527-2782 di 7:00 AM pa 11:00 AM di mainta. Nos liña di… Mas Informacion
Ceramento Oficinanan di SVb 27 April
En conexion cu Dia di Rey mañan 27 april tur oficina di SVb Aruba ta cera. Pa notifica AO SVb tin orario adapta: – Por notifica AO Online di 7:00 AM pa 9:00 AM di mainta. – Por notifica AO via telefon 527-2782 di 7:00 AM pa 11:00 AM di mainta. Nos liña di telefon… Mas Informacion
Ceramento Oficinanan di SVb 15 y 18 April
Tur nos oficinanan ta cera riba: – Diabierna 15 april – Dialuna 18 april Durante e dianan aki no ta posibel pa bishita nos oficinanan. Riba diabierna, durante weekend y riba dialuna por notifica AO online entre 7:00 AM pa 9:00 AM. Tambe por notifica AO via telefon 527-2782 entre 7:00 AM pa 11:00 AM…. Mas Informacion
Ceramento Oficinanan di SVb 17 y 18 Maart
Tur nos oficinanan ta cera riba: – Diahuebs 17 maart entrante 11:30 – Diabierna 18 maart Durante e dianan aki no ta posibel pa bishita nos oficinanan. – Riba diahuebs por notifica AO Online entre 7:00 AM pa 3:00 PM via https://ao.svbaruba.org/ of por notifica AO via telefon 527-2782 te cu 11:30 AM. – Riba… Mas Informacion
Ceramento Oficinanan di SVb 25 y 28 februari
Tur nos oficinanan ta cera riba: – Diabierna 25 februari 2022 – Dialuna 28 februari 2022 Durante e dianan aki no ta posibel pa bishita nos oficinanan. – Riba diabierna 25 februari 2022 por solamente notifica AO Online entre 7:00 AM pa 3:00 PM via https://ao.svbaruba.org/. – Durante weekend di 26 y 27 februari y… Mas Informacion
SVb ta Adapta Servicio Debi na Aumento Casonan Covid-19
SVb ta adapta servicio debi na aumento casonan Covid-19 ATENCION: Entrante 31 januari 2022 e adaptacion aki no ta na vigor mas. Tur esnan cu ta bay den cuarentena pa DVG ta sigui e procedura di notifica AO manera normal. entrante 29 di december 2021 Debi na e aumento di e casonan di Covid-19… Mas Informacion
SVb ta introduci Portal AO Online
SVb ta introduci portal AO Online nobo riba 1 december 2020. Riba e portal aki trahado den sector priva por notifica AO Online, y awo tambe por notifica AG y ricibi consulta medico si ta sigui malo riba e di tres dia. Pa usa e sistema nobo prome mester registra un cuenta riba e portal… Mas Informacion
Despues di Notifica AO: Yama 527-2730 Si Ta Sigui Malo
Entrante mañan tin un cambio importante pa e procedura di notifica AO pa sector priva. Na momento cu un trahado notifica AO y ta sigui malo riba e di tres dia, e mester yama Administracion Medico na 527-2730, y no mas na 280-5100. Entrante diabierna 28 augustus 2020 e number 280-5100 no lo wordo usa… Mas Informacion